Eusko Ikaskuntzaren Liburu Zuria eta Berdea: Euskal lurzorua ontzen\nOso modu sinplean esanda: zer izan nahi du Euskal Herriak etorkizunean? Nola antolatzen da hori? Zein ardatzen gainean?... Horrelako edo antzeko galderei herri ikuspegiz erantzunak bilatzeko ariketa kolektiboa da liburu zuriarena.\nEusko Ikaskuntzaren ekimena, Liburu Berdea\nEusko Ikaskuntzak mendeurrena beteko duen honetan, euskal lurraldeen inguruko diagnostiko edo egitasmo bat jarri du martxan azken urteetan. Egitasmo horrek Euskal Herriaren Liburu Berdea idaztea zuen asmo lehen geltoki batean, eta horretarako, lurraldetasunari buruzko diagnostiko partekatu bat egin dute. Diagnostiko horretan, besteak beste, gure herriak izen adostua behar duela aldarrikatzen da. Liburu Berdean, haien esanetan, “Eusko Ikaskuntzak erabili ohi dituenak darabiltzagu (“Euskal Herria” euskaraz eta “Vasconia” gaztelaniaz), baina, Liburu Berdetik Liburu Zuriko tarteak bide emango digu korapilo hori askatzen joateko eta izena bera ere eztabaidatzeko”. Horrez gain, Liburu Berdeak Euskal Herria mundu globalean kokatuz pentsatzen du, eta garai eta testuinguru horretan kokatzeko beharrezko tresnak zeintzuk diren aztertzen ditu.\nLiburu berdeak bi helburu nagusi ditu: batetik, munduan lurraldeari eta lurraldetasunari buruzko kontzeptuen mapa bat osatzea, eta bestetik, euskal lurraldeen kohesioaren egungo diagnostiko bat osatzea. Alegia, lurraldeaz hitz egiteko egun kontzeptuek duten esanahia zehaztu eta adostu nahi izan dute, lantalde anitzak sortu eta modu parte-hartzailean. Terminologian adostasun batera heldu beharrari garrantzia eman diote, hortaz.\nHori egin ondoren, esan bezala, diagnostiko osotua egin dute euskal lurraldeen egoerari buruz. Horretarako, bost mintegi osatu dituzte hasieratik, eta 150 pertsona inguruk parte hartu dute, akademiako, gizarte eragileetako, kulturgintzako jendeak eta herritarrak izanik, besteak beste, partehartzaileak. Sentsibilitate desberdinak bildu dituzte eta lurraldetasuna kontuan hartu dute lantaldeak eratzerakoan. Horrez gain, interneten foroak jarri dituzte edozein herritarrek ekarpenak egin ahal ditzan.\nLiburu Berdeari dagokionez, lau ataletan dago banatua. Lehenengo atalean, euskal lurraldeak kohesionatzeko oinarriak aztertzen dira, historia, kultura eta borondatea, hain zuzen. Historikoki, euskal lurraldeek “elkarkidetza sareak eta tresnak sakon ezagutzeko beharra azpimarratzen da”, besteak beste, lehen atal horretan. Lankidetza horretan gabeziak ere sumatu dituzte. Bigarren atalean, lurraldeen geopolitikara jotzen da, eta euskal herriko lurraldeen erakundetzea aztertzen da. Atal horrek euskal lurraldeen egituraketa aztertzen du, eta munduaren eta europaren egoeraren analisi bat egiten du ere. Horrez gain, euskal lurraldeen egitura politiko-instituzionalaren eta gobernantzaren diagnostiko bat egiten du, horien arteko sinergiak, ardatzak, desoreka historikoak, eta erabakitzeko gaitasun maila zein den aztertuz. Hirugarren atalean, euskal lurraldeen kohesioaren eta identitatearen gaia jorratzen da, aniztasunaren kudeaketa, lurraldeen narratiba (eta ondorio materialak), euskal lurraldeen markaren egoera eta aurrera begirako erronkak analizatuz. Laugarren eta azken atalean, euskal lurraldeen eremu fisikoa eta lurraldearen garapena aztertzen da, alegia, aspektu ekonomikoaren lurralde-estrategiak eta erronka ekonomikoak, eta lurraldeen jasangarritasuna eta ingurumenaren azterketa.\nFinean, Euskal Herriaren egungo egituraketa soziopolitikoa kontuan hartuz osatu dute Liburu Berdea, eta lurralde horiek estrukturalki kohesionatzeko dauden aukerak, gabeziak, helburuak eta ezinbesteko premiak zeintzuk diren identifikatu ahal izan dituzte. Behin oinarri hori izanda eta hortik abiatuz, proposamenak egingo dituzte, hain zuzen, Liburu Zurian.\nEusko Ikaskuntzaren sorrera festa Oñatin. 2018an beteko dira 100 urte eta Liburu Zuria egitearekin ospatu nahi da. / Kutxa Fototeka, Wikimedia Commons\nZer ote da Euskal Herriko lurralde(ar)en liburu zuria? Euskal Herriaren kohesioa eta elkarkidetza helburu, hori lortzeko oinarri programatikoak planteatuko lituzkeen dokumentu-gida gisa uler dezakegu; Euskal Herria osatzen duten lurraldeen arteko gobernantza eredu berri batean oinarritutako egitura soziopolitiko berriak hausnartu eta proposatuko lituzkeen liburua.\nAzken boladan hedabideetan sarri entzun ditugu “prozesu konstituziogile” eta antzeko terminoak. Normalean, azaleko ulerkerarekin konformatzen gara horiek adituen kontuak direlakoan. Hara ba, Jaume Lopez kataluniar irakasleak -prozesu konstituziogileetan aditua dena, besteak beste- prozesu konstituziogileez azaldu zigun konstituzio bat osatzea helburu izanda, helburu hori gainditzen duten prozesuak direla aurreko horiek, hain zuzen. Prozesu konstituziogileak, jendarte batek bere burua juridikoki, instituzionalki, ekonomikoki zein gainontzeko esparruetan nola antolatuko duen erabakitzeko ariketa kolektiboak direla, eta tankera horretako ariketa batek nahitaezko baldintza dituela herritarren ahalduntzea, parte hartzea eta erabakimena.\nBada, ahalduntzeko lehen urratsa ezagutza da, gauza bakoitzari dagokion izenez deitzen hastea: prozesu konstituziogileei prozesu konstituziogile eta liburu zuriari liburu zuri!\nEta zer ote da Euskal Herriko lurralde(ar)en liburu zuria? Euskal Herriaren kohesioa eta elkarkidetza helburu, hori lortzeko oinarri programatikoak planteatuko lituzkeen dokumentu-gida gisa uler dezakegu; Euskal Herria osatzen duten lurraldeen arteko gobernantza eredu berri batean oinarritutako egitura soziopolitiko berriak hausnartu eta proposatuko lituzkeen liburua. Eta oraindik ulertu ez bada, oso modu sinplean esanda: Zer izan nahi du Euskal Herriak etorkizunean? nola antolatzen da hori? zein ardatzen gainean?... horrelako edo antzeko galderei herri ikuspegiz erantzunak bilatzeko ariketa kolektiboa da liburu zuriarena. Esaterako, nola Eskozian hala Katalunian ere badute beraien Liburu Zuria: “Scotland´s Future: Your Guide to an Independent Scotland” Eskoziako gobernuak osatua eta“Llibre blanc de la Transició Nacional de Catalunya”, Kataluniako gobernuaren menpeko Consejo Asesor de la Transición Nacional erakundeak egina.\nGurean Eusko Ikaskuntza erakundea da Liburu Zuriaren sustatzailea; Beatriz Akizu arduraduna, Xabier Alkorta zuzendari zientifikoa eta Mario Zubiaga koordinatzailea. 2018an Eusko Ikaskuntzaren mendeurrena da, eta horren aitzakipean kongresua burutuko dute. Zubiagaren hitzetan Eusko Ikaskuntzak bere sorreran, aldaketez betetako garai nahaspilatsu hartan, XIX. mendetik XX.erako trantsizioa egiten lagundu zion gure herriari. Oraingoan ere, asmo berdintsuak gidatzen du Eusko Ikaskuntza. Herri hau gatazka ziklo bati amaiera eman nahian dagoen unean, hurrengo ziklora jauzia egiten laguntzea.\nBeharbada, prozesu konstituziogile baten oinarriak ezartzen ari direla esatea, handinahikeria litzateke. Baina euskal lurralde guztietako herritarrak, disziplina anitzetakoak, ikuspuntu eta ideologia ezberdinekoak elkarlanean aritzea Liburu Zuriaren osaketan gakoa izan liteke prozesu konstituziogile baten abiapuntuko txinparta bezala. Ikustear dago zertan bukatzen duen Liburu Zuriak, ikustear bere irismena edo lur hartzea nolakoa den jendartean. Alabaina, pixkanaka euskal lurzorua ontzen ari da, haziak erein behar emankorra izan dadin!


Inoiz egin den bigarren markarik onena lortu du Jone Zabaleta azkoitiarrak | El Diario Vasco\nAzkoitiaInoiz egin den bigarren markarik onena lortu du Jone Zabaleta azkoitiarrak\nInoiz egin den bigarren markarik onena lortu du Jone Zabaleta azkoitiarrak\nJone Zabaleta gazte azkoitiarrak pista estalian. / YOLANDA\nAZKOITIA. Martes, 9 enero 2018, 08:41\nJone Zabaleta azkoitiarrak pista estalian, 3.000 metroko proban (Gipuzkoan emakume mailan), inoiz egin den bigarren markarik onena lortu du. 9 minutu eta 52 segundotan geratu du kronoa.\nIratxe Aranburu eta Maria Luisa Irizar haundien aurretik; mende honetako denborarik onena da eta gainera; astebete lehenago lortutako 10:00 hura nahiko urruti utziaz.\nBehin baino gehiagotan esan du gazteak zeinen gogorra den bakardadean entrenatzea, baina oraingoan ahaztuak izango ditu bakardade eta sufrimenduak.\nEhundaka arratsalde hotz eta behe lainoz beteak jasan ditu Jone Zabaleta Larrañagak bere entrenamenduetan, «antxintxike egiten duzuenok badakizue noski zertaz ari garen» dio. Azken bi urteotan gazte azkoitiarra Lleidan bizi da, bere ikasketak bertan ari delako burutzen.\n3.000 metrotarako apustua\nOrain artean, Jone 800 edo 1.500 metroko probetan ikusi dugu, baina aurten badirudi 3.000 metrotarako apustua egin duela eta momentuz oso ondo ateratzen ari zaiola. Pedro Muñozen aginduetara Atletiko San Sebastianeko elastikoa defendatzen duen gazteak badu etorkizuna.\nGaztetxoak «teknologia berrietan trebatzeko» egin dira tailer teknologikoak Xabier Artetxe, nuevo entrenador del equipo de Tercera del Anai


22 « maiatza « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 22 maiatza 2019 17:00\nPrentsaurrekoa. II. Belar Sounds edizioa aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto; eta parte hartzen duten bertako hiru taldetako ordezkariak: Moni Garage, Infraganti Band eta Los Misterios\nEguna. Osteguna, maiatzak 23\nTokia. Montehermoso Kulturunea, Jardín de Falerina\nGasteizek IV. Orbea Gran Fondo proba hartuko du datorren larunbatean\nEtapa 173 km-koa izango da, eta Zaldiaranerako igoera helmugatik bederatzi km-ra egongo da.\nMaiatzaren 25ean (larunbata), 08:00etan hasiko da Orbea Gran Fondo probaren aurtengo edizioa, laugarrena, dagoeneko.\nKultura, Hezkuntza eta Kirol zinegotzi Estíbaliz Cantok eta probaren zuzendari Juan Carlos Nájerak aurkeztu dute gaur prentsaren aurrean.\n173 km-koa izango da proba; mendi ertaineko etapen ezaugarriak izango ditu; azken zatian, Zaldiaranerako igoera izango du, eta handik bederatzi km-ra, helmuga.\nAurreikusita dago lehenengo parte-hartzaileak 13:00etan iristea helmugara; sari-banaketa, berriz, 17:00etatik aurrera izango da. Informazio gehiago: https://www.orbea.com/es-es/eventos/gran-fondo-vitoria-gasteiz-2019/\nKategoriak: Sailkatu gabea — Komunikazio Zerbitzua / Servicio de Comunicación — 11:13\nUdalak harrera egin die Hungariako Vac hiriko Piarista Institutuko ikastetxeko ikasle eta irakasleei; Gasteizen daude bisitan Kultur Trukeak direla eta, Escolapios ikastetxeak gonbidatuta.\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 10:28\nMontehermosok lau lan hautatu ditu 2019ko proiektu artistikoetarako deialdian\nKategoriak: Prentsa oharrak — Komunikazio Zerbitzua / Servicio de Comunicación — 08:36\nLan bakoitzak 6.000 euroko laguntza ekonomikoa izango du, eta, horretaz gain, katalogo bat prestatuko da haiekin, eta erakusketa egingo da 2019ko irailaren eta 2020ko ekainaren bitartean.\nMontehermoso kulturuneak 2019ko proiektu artistikoetarako deialdiko lau lanak hautatu ditu: horietako hiru plastikoak dira, eta beste bat ikus-entzunezko sorkuntza-lana da. Montehermoson bertan aurkeztuko dira jendaurrean, 2019ko irailaren eta 2020ko ekainaren bitartean, kulturunearen erakusketa-egitarauaren barruan.\nProgramaren xedea da tokiko artisten proiektuak landu, erakutsi eta zabaltzea, horien bitartez jardun artistiko garaikidearen alorrean lantzen ari diren lengoaia eta diskurtso berriak ezagutarazi eta horietaz hausnartzearren. Deialdi irekia egiten da horretarako, eta adituen epaimahai batek aukeratzen ditu lanak; horiek 6.000 euroko laguntza ekonomikoa jasotzen dute, eta horiekin katalogo bat egiten da.\nEdizio honetan, 147 proiektu jaso dira, hau da, 2018ko edizioan jasotakoen bikoitza baino gehiago. Hauek izan dira hautaketa-batzordeko kideak: Juan Zapater, zinema kritikaria eta BilbaoArte fundazioaren zuzendaria; Enrique Martínez, ARTIUM bilduma iraunkorraren kontserbatzailea; eta Araceli de la Horra, Kultur Zentroetako burua, Kultura eta Kirol Arloko zinegotziaren ordezkotzaz. Honako proiektu hauek aukeratu dituzte:\n– Proiektua: “Desmesura”, Salim Malla\nProiektu honekin, artistak diziplina anitzeko zenbait pieza sortzea proposatu du, gizarte modernoan ditugun luzeraren neurri-patroiei buruz ikerketa egiteko. Lana nabarmen kritikoa da indarrean dauden unitate metrikoekin, eta tresna ahaltsua izan nahi du adostutako sistema horien paradoxei eta absurduei heltzeko ikuspegi ironikoz eta zientziaren historiografiaren eta jardun artistiko garaikideen argudioetatik elikatuta. Horrekin, denetariko produkzio plastiko bat eratu nahi du: hiru dimentsioko zenbait lan, bideo-proiekzio bat, parte hartzeko pieza bat, argazki bat eta zenbait objektu.\nSalim Malla Arte Ederretan lizentziatu zen Euskal Herriko Unibertsitatean, eta Arte eta Sorkuntza Ikerketako masterra egin zuen Madrilgo UCMn. Gaur egun, prestakuntzan jarraitzen du, PIF doktoretza aurreko kontratuarekin. Madrilgo Unibertsitate Konplutentsearen eta Banco Santanderren beka. Besteak beste, Acces-Space-n (Sheffield, Erresuma Batua) eta Tomás y Valiente Arte Zentroan (Fuenlabrada) aurkeztu du bere lana. Lanak ditu Artium Museo-Zentroan.\n– Proiektua: “Orainaldian”, Nerea Lekuona (www.nerealekuona.com)\n“Orainaldian” lanak oroimena, Arabaren historia eta trantsizioa jorratzen ditu, eta horretarako erabiltzen ditu 1952tik 1982era bitartean gobernadore zibilak zenbait agintarirekin izan zuen posta-trukea eta guardiak kalean bertan konfiskatu zuen eta gaur egun Arabako Probintziako Artxibo Historikoan gordetzen den materiala.\nHautaketa-lan xehea egin ondoren, eta askotariko teknikak erabiliz (lettering, kaligrafia, marrazketa, serigrafia, margoketa eta ikus-entzunezkoa), berrikusi egin ditu kartelak, paskinak, liburuxkak eta eranskailuak, eta bigarren bizitza bat eman die.\nNerea Lecuonak, Irudian goi-gradua du (Andoaingo Zine eta Bideo Eskola), eta ZAS Kultur Espazioko talde kudeatzaileko kidea da. Halaber, ibilbide luzea du erakusketa-proiektuak egiten, banakakoak zein taldekakoak.\n– Proiektua: “Txukela”, Claudia Rebeca Lorenzo\nTXUKELA, erromintxelezko hitza da (erromaniaren kreolera-forma bat da, euskararen lexiko-eragin handia duena); euskal ordaina TXAKURRA da. Bere aurreko lanean (PERRO DORMIDO), artistak haiku-testuak hartu zituen abiapuntu; oraingoan, berriz, geruza gordeagoetan ageri da haikua, hondar gisa. Artistari interesatzen zaio haikuari aurkitzen dion “egunerokoaren” izaera; eguneroko kontuetatik hasita, aukera ematen dio alderdi hori bere lanean islatzeko, bizi izandakoaren inpresio plastiko gisa. Hala, erakusketa-espazioa ikerkuntza-esparru bihurtzen da; muntatzea ikerkuntzaren luzapena da, eta objektuak kokatze hutsa izan beharrean, piezen eta haiek ikusgai jartzen direneko espazioaren arteko lotura ebaztea da keinuaren funtsa. Loturak sortzea da alderdirik garrantzitsuena proiektuarentzat: lotura plastikoak zein espaziokoak, eta zorua/horma/sabaia problematikari aurre egitea.\nClaudia Rebeca Lorenzo, Arte Ederretan lizentziatu zen EHUn, eskultura eta ikus-entzunezko espezialitatean; MACBAko Programa de Estudios Independientes (PEI) masterra egin du, eta EHUko INCREARTE ikerkuntza eta sorkuntza masterra; horretaz gain, Kalostra arte-eskola esperimentalean hartu du parte. Beka eta sariei dagokienez, EREMUAKen erakusketa-deialdian eta Tabakalerako sorkuntza-egonaldietan aukeratu zuten, eta INJUVE beka jaso du, besteak beste.\n– Proiektua: “Furiosamente Felices”, Rut Briones eta Raquel Duran\n“Furiosamente Felices” ikus-entzunezko murgiltze-instalazioak jorratzen du zer eragin duen guregan zoriontsu izateko presio kulturalak, norbanakoarengan zein maila kolektiboan.\nZer gertatzen da, baina, itxaropenen mailara iristen ez garenean? “Furiosamente Felices” lanak galdetzen du zer gertatzen den neurri existentzialeko zoriontasunarekiko obsesio horrek zuzenean ukitzen dituenean gizakiak berezko dituen kontraesanak.\nRut Brionesek eta Raquel Duránek bikote artistikoa dira 2014az geroztik. Ikus-entzunezko instalazioen esparruan egiten dute lan, batik bat, eta mugitzen den irudiaren lengoaia erabiltzen dute mendebaldeko gaur egungo gizarteari buruz hausnartzeko. Haien jardun artistikoak, gehienbat, aztertzen du zer eginkizun duen norbanakoak kolektibitatearen barruan, zer sinergia, paradoxa, truke eta inkongruentzia sortzen diren ezinbestean binomio horretatik. Rut Briones Publizitatean eta Harreman Publikoetan lizentziatu zen Central Saint Martins-en (Londres), ikus-entzunezko narratiban espezialitatean. Sorkuntzarako laguntzak eman dizkiote Bilbao Arte Fundazioak, Bizkaiko Foru Aldundiak eta Eusko Jaurlaritzak, besteak beste.\nRaquel Durán Arte Ederretan lizentziatu zen, argazkigintzaren eta ikus-entzunezko bitartekoen espezialitatean. Eusko Jaurlaritzaren Ikusizko Arteen sorkuntza-beka jaso du, eta Euskarazko Lan Sozialik onenaren saria jaso zuen Bilboko Zinema Ikusezinaren Jaialdian, “Tolosaldeko burrunbak” bideoarekin.


Ezohiko prestazioak jarduerari uzteagatik | onekin.eus\nHasieraProgramaEzohiko prestazioak jarduerari uzteagatik\nCOVID-19aren pandemiak euren negozioen gainean eragin dituen ondorio negatiboak arintzea.\nNorberaren konturako langileak.\nBaldintza nagusiak hauek dira:\nPandemia deklaratu zen datan Gizarte Segurantzan afiliatuta eta altan egotea.\nGizarte Segurantzako ordainketak eta betebeharrak eguneratuta edukitzea.\nJarduera bertan behera utzi izana edo fakturazioa %75 murriztu izana, edo, nekazaritzako sasoiko ekoizpenei dagokienez, aukera egongo da baita ere ekoizpen kanpainaren hilabeteetako batez besteko fakturazioa gutxienez %75 murriztu bada aurreko urteko kanpainako hilabeteekin alderatuta.\nEz da beharrezkoa jarduerari uzteagatiko estaldura edukitzea, jardueran baja ematea edo gutxienezko gabealdia edukitzea.\nPrestazioa oinarri arautzailearen %70ekoa izango da (600 euro inguru izan daiteke), eta iraupena 1 hilabetekoa da, eta alarma egoera amaitu arte luzatu daiteke. Gainera, gehitu behar da Gizarte Segurantzako ordainketa administrazioaren kontu joango dela (beharrezkoa da erreklamatzea, ordainketa dagoeneko eginda dagoelako).\nPrestazio berezia (langabezia).


Sarbide eskubidea – EHKOlektiboa\nFITXATEGIAREN ARDURADUNAREN DATUAK\nIzena/ Sozietate izena: EHKOLEKTIBOA ELKARTEA, Euskal Herriko laborari eta herritar agroekologikoen kolektiboa\nHelbidea: Urteaga Kalea 21, 20570, Bergara\nHelbide elektronikoa: ehkolektiboa@gmail.com\nINTERESATUAREN DATUAK EDO ORDEZKARI LEGALA\nJaun/Andrea, adin nagusia, helbidea kalea znba, Herria Herrialdea k.p.\nErkidego autonomia NAN , idatzi honen bitartez Sarbide Eskubidea gauzatzen dut, 2016ko Apirilak 16an onatutako 2016/679 Datu Babesaren Erreglamendu Orokorrak bere III. Sailean, 15. atalean ezartzen duena aintzat hartuz, eta honen ondorioz\nSarbide eskubidea eta dagozkion fitxeroak dohainik (gehiegizko eskaerak edo zailtasun handikoak direnean, arduradunak kanon bat kobratu dezake) eskuratzea gehienez hilabeteko epean (eskaera bereziki konplexuak direnean bi hilabete gehio luza daiteke) eskaera hau jasotzen denetik, eta idatziz bidaltzea, gailu elektronikoen bitartez aukera dagoenean. Informazioa goian agertzen den helbidera bidali sarbide eskubidea onartu eta hurrengo 10 egunetan.\nHalaber, informazioa era zehatzean, garden, ulergarri eta errez batean eskuratzeko aukera egon dadila. Ildo berean, hizkera argia eta erraza izan dadila eta zehaztu daitezela nere datuak zertarako, ze helburu eta xederekin bildu diren.Adibidez:\n– Erabiliko diren datu pertsonalen kopia.\n– Tratamendu xedea, erabiliko diren datu pertsonalen kategoriak eta datuen komunikazioa edo trasmisioa noiz eta nori ematen zaien.\n– Posible balitz, datuen bilketen epea. Posible ez balitz izango, epea zehazteko kriterioak.\n– Kontrol Autoritateari erreklamazio bat aurkezteko eskubidea.\n– Nazioarteko datu trasferentzia bat eman eskero, bermeen inguruko informazioa eskeini.\n– Erabaki automatizatuak egon ezkero, hauen logika eta ondorioak azaldu.\nDonostian, 20 -ko -ren -a


Autoa alokatzeko Joao Pessoa aireportua Compare autoa alokatzeko prezioak Autoak - | Autoa alokatzeko Joao Pessoa aireportua Compare autoa alokatzeko prezioak Autoak -\nAlquiler121.com-ek autoko autoak alokatzen ditu Joao Pessoa aireportuan, eta horrek esan nahi du beti alokatutako alokairuen prezio onenak lortzea. Kontuz alokatzeko autoen prezioa oso azkar alda daiteke. Hau da prezioa hornidura eta eskariaren arabera zehazten delako. Zenbat denbora gehiago itxaron zure alokatzeko autoa erreserbatu nahi baduzu, orduan eta garestiagoa izango da. Alokairuan autoen konpainiak aireportuan edo aireportutik bulegoa du, hegan egitea eta gidatzea erraza da. Hegazkina hartu eta aireportura iristen denean, autoarengandik atera eta gidatzeko aukera izango duzu. Aireportura hegaz egin nahi duzun heinean etxera heltzeko, alokatzeko autoaren itzulera besterik ez duzu. Joera ez zure denbora squander eta oso ona isuna paperetan batean inbertitzeko Joao Pessoa. Arazoak eta antsietatea, zure legezko Eskubide ondoren exekutatu saihesteko eta ondorioz ez dutela bizi dira aukera emango du lege-gaiak eta azkarren kendu. Ez da inolako ezkutuko kosturik izango, kreditu-txartelen kuotak edo erreserba-kostuak ondoren. Horrez gain, zure erreserbak doan alda dezake edo zuzenean aldatzea 48 ordu arte, alokatzeko autoaren aurretik. Aurretik zure Joao Pessoa aireportuko erreserba baieztatzeko, beti bilatu alquiler121.com eta ibilgailuen alokairuan jasotako baldintza guztiak. Zure autoa. Modu horretan ziur zaude ez dagoela sorpresa autoan jasotzean edo itzuliz gero. Alokairuko enpresetan zenbait gehigarrira ordaintzen dituzula gehigarri batzuei, beste batzuei ez zaizkizu ohartzen. Badakizu Joao Pessoa aireportuko trafiko arauak oso bestelakoak direla etxean. Ziurtatu zeure burua prestatzen duzula multak saihesteko. Seinalizazioa, aparkalekua eta gidatzeko estiloa nahasmena sor ditzakete Joao Pessoa aireportuko auto bat alokatzen duzunean.\nLloguer de cotxes Kirkenes - Lloguer de cotxes a Kirkenes | Cotxes de vacances


Ehunka hondarribiar eta irundarrek ospatu zuten San Marko jaia. Deia, Noticias de Bizkaia\nEhunka hondarribiar eta irundarrek ospatu zuten San Marko jaia\nNahiz eta egun euritsa izan, etxeko txikienek eta haien amabixiek gozatu zuten atzo opila egunez\nXabier Sagarzazuren erreportajea eta argazkiak - 2018(e)ko apirilaren 26a, osteguna - 06:03etan eguneratua\nJunkalgo plazatxoan ere egin zen bedeinkapena, azkenean.\nNegu eta udaberri hasiera euritsuaren ostean, azken asteko eguraldi onak animatuak zituen irundar eta hondarribiarrak atzoko egunera begira. Apirilaren 25ean, San Marko egunean, amabitxiek besoetakoei oparitzen dieten Opilaren jaia ospatzen da eta egun honekin, bizkotxo, gorringo eta egositako zein txokolatezko arraultzeez osatutako gozo hau jatera, mendira edo landa gunera joateko ohitura izaten da. Baina ez zen hala izan atzokoan, eguna euriak busti baitzuen goizeko lehen ordutik. Arratsalde inguruan atertu zuen baina goibel egon zen zerua.\nGoiz osoan zehar, Irunen zein Hondarribian, opilen bedeinkapenak egin ziren, dozena bat eliza eta parrokitan. Jendetsuenak, Hondarribiko Jasokundeko elizakoa eta Irungo Junkalgo parrokikoa izan ziren, urtero bezala.\nAzken honetan, 11.00etan egitekoa zen bedeinkapena eta ordu laurden bat lehentxeago, euria dezente ari zuela, elizako ateak ireki eta jende asko barrura sartu zen, babesaren bila. Horrela, ohikoa ez den bezala, Fernando Jimenez apaizak bi bedeinkapen egin zituen jarraian. Eliza barrukoa, lehenengoa eta ohikoa den Junkalgo atariko plazakoa, ondoren.\npartekatzeko egunaEliza zein plazatxoa ere bete zituzten haur eta helduei gogora ekarri zien Fernando Jimenezek “San Marko egunean amabitxiek maitasun opari gisa” ematen dietela opila haien besoetakoei, eta gozo hau eta eguna bera “partekatzekoak” direla esan zien. “Opila ez da bakarkako oparia, ez da ordenagailua edo tabletarekin arituko bagina bezalakoa, opila eta San Marko Eguna, familia eta lagun artean elkartu eta partekatzekoak dira, edo bestela, ez dira ezer, esanahi osoa galtzen” dutela gogoratu zien apaizak Junkaleko elizan bildutakoei.\nUmeek eta hauen guraso, aiton-amona eta amabitxiek oso gustuko duten eguna izaten da hau.\n“Egun polita da hau. Bere garaian senarrarekin ezagutu nuen ohitura hau eta hamabost urte dira Irunen bizi naizela. Umeei gustatzen zaie eta nik ere haiekin ondo pasatzen dut. Pena gaur, eguraldi honekin, opila etxean jatera edo geratu beharko dugula”, esaten zuen 36 urte dituen Amaia Salillas hernaniarrak.\n“Oso oroitzapen politak ditut txikitandik San Marko egunarekin eta opilarekin. Pozgarria da ikustea nola ohitura hau oraindik ere sendo mantentzen den. Guk ere, gaur, etxean jango dugu opila, familian”, esaten zuen 45 urteko Maite Ruiz de Larramendi irundarrak.\nmundu osoraOhiturak agintzen du, ezkongabe dagoen irundar edo hondarribiarrak, egun honekin, bere amabitxiaren opila jasoko duela. Atzo, mundu osoko txoko askotan, gozo hau dastatu zuten askok.\n“Joan den larubatean hasi ginen opilak saltzen eta egun horretan hasi ginen bidalketak egiten, alde guztietara. Gero eta gehiago” izaten direla aitortzen zuen atzo Irungo Aguirre gozotegiko Ana Iriartek.\nIrun eta Hondarribiko gozotegietan urte osoan lan gehien egiten den egunetakoak dira hauek. “Ezingo nuke esan zenbat opila saltzen diren, tamaina desberdinetakoak izaten dira eta, baina beti saltzen da ondo”, esaten zuen Iriartek. Azken orduan, oraindik, askok beraiena eskuratu zuten.


Anartz Zuazua, antzerkilaria: “Umorez zipriztindutako antzezlana da Hansel eta Gretel” - etakitto.eus\nAnartz Zuazua, antzerkilaria: “Umorez zipriztindutako antzezlana da Hansel eta Gretel”\nBorobil Teatroa antzerki taldeak ‘Hansel eta Gretel’ klasikoaren egokitzapen bat ekarriko du hilaren 18an, 15:00etan, Coliseora. Lehen Hezkuntzako 3. eta 4. mailako ikasleei zuzenduta dago saioa, baina Anartz Zuazuak zuzendutako lana umeentzako zein gurasoentzako da. Eta barre egitekoa, barre asko egitekoa!\nNolako Hansel eta Gretel aurkituko ditugu egokitzapen honetan?\nKlasikotik paralelo joaten saiatu gara, baina ipuin klasikoak elikadura osasuntsuaren aldeko aldarrikapena egiteko hainbat osagai zituela ikusten genuen eta hortik jo dugu. Kasu honetan, Hansel eta Gretel Juan Mari izeneko sukaldari famatu baten seme-alabak dira. Juan Marik jatetxea du, baina munduko errezeta liburu guztiak desagertu egiten dira eta sukaldariek ezin dute kozinatu. Jatekorik eman ezin duenez, ezin ditu gastuak ordaindu eta bankuak jatetxea kentzen dio. Hanselek eta Gretelek bankuarekin berba egitera joatea erabakitzen dute eta basoa pasa behar dute hara heltzeko. Diotenez, basoan karameluzko sagarrak ematen dituen zuhaitz bat dago eta sagarretako bat dastatzen duena betiko desagertzen da. Umorez zipriztindutako antzezlana da eta bai umeek bai helduek oso ondo pasatzen dute.\nKlasiko bat egokitzean, nola aurkitzen duzue oreka ipuin originalaren eta berritasunen artean?\nJatorrizkoaren gaia ez dugu asko errespetatu. Tamalez, haurrentzako zuzenduta dauden obrek asko hartzen dute klasikoen izenburuetatik eta beste izenburu batekin joanez gero, ez genuke horrelako harrerarik izango. Hansel eta Gretel aitzakia komertziala da jendea antzerkira eramateko.\nUmorezko antzezlana da, baina badu mezurik?\nGure asmoa beti izaten da erreflexioa piztea. Kasu honetan elikadura osasuntsuaren aldeko aldarrikapena egiten dugu, beti moralinatik kanpo. Erraz ikusten den antzezlana da, artifiziorik gabea. Argia eta soinua bakarrik erabiltzen ditugu eszenografian, eta jendeak irudimena lantzen du.\nUmeek eta helduek oso ondo pasatzen dutela diozu. Garrantzitsua da horrelako antzezlanez elkarrekin gozatzea?\nDuda barik! Talde bezala antzerkia egiten hasi ginenean argi genuen, egungo marrazki bizidunek egiten duten bezala, familia giroan ikusteko moduko lanak egin behar genituela. Giro polita sortzen da, umeek helduei galdetzen dietelako zer ikusi duten edo zer iruditu zaien, eta elkarrizketa oso interesgarria sortzen da hor. Orain dela gutxi Malagan izan ginen eta gurasoek idatzi ziguten esanez umeek asko barneratu zutela mezua; obratik irten eta ez zutela karamelorik jan nahi. Hala ere, Eibarko saiora ikastetxeetako haurrak bakarrik joango dira, guraso barik.\nHiru aktore daude taula gainean, baina hiru dira pertsonaiak?\nEz, pertsonaia gehiago daude antzezlanean. Aktoreek lan ikaragarria egiten dute, 50 minututan ez direlako eszenatokitik irteten. Jantziak aldatu gabe eta espazio hutsean lan eginda, lortzen da publikoak oso ondo ulertzea zein pertsonaia egiten ari den aktore bakoitza.\nAnartz ZuazuaantzerkiaHansel eta Gretel\n« 6. TXANGOA: Jardiñeta-Milaflores-Ikastola-Amezabalegi-Elorreta-Amaña Eibar Eskubaloiak igoera fasea jokatzeko txartela lortu du »


Emakumeen kontrako indarkeriaren aurkako egunarekin bat egin du udalak - Artzape\nEmakumeen kontrako indarkeriaren aurkako egunarekin bat egin du udalak\nGaur, azaroak 25, Emakumeen aurkako Indarkeria desagerrarazteko Nazioarteko Eguna da eta udalak, egun honetako aldarrikapenekin bat eginez, adierazpen instituzionala argitaratu du. Nabarmendu du emakumeen aurkako indarkeria “larderiarako tresna indartsua” dela, “emakumeei zuzenduta, indarrean dauden genero-arauak desafiatu eta eralda ez ditzaten”.\nUdalak konpromiso jakin batzuk hartu ditu bere gain: “Lanean jarraitzea berdintasunaren alde eta emakumeenganako eta ondorioz, haien seme-alabenganako indarkeriaren aurka; beraien eskumenen esparruan indarkeria matxistaren biktima diren adingabeak babesteko eta esku hartzeko prozesuak hobetzea; Getariarrei dei egin jarrera aktiboa izan dezaten indarkeria matxistaren aurka. Era berean, etxe atariko leku deigarriren batean etxepeko administratzaileari buzoian utzitako eranskailua jartzera gonbidatzea”.\nIldo beretik, gaurko egunez antolatutako mobilizazioetan parte hartzera dei egin die herritarrei –Getarian ez da deialdi ofizialik egin–.\nAdierazpenean, “indarkeria bikarioa”n jarri du arreta udalak: “Indarkeria bikarioa esaten zaio emakumeari, hirugarren pertsonak baliatuz, kalte psikologiko handiena eta larriena eragiteko egiten zaion biolentzia motari, zeinak ankerkeria-maila gorena lortzen duen haien erailketarekin”.\nAzken lege-aldaketek jasotzen omen dute figura hori. “Hala ere, oraindik beharrezkoa da genero-indarkeria ukatzen duten, seme-alaben arriskua gutxiesten duten eta indarkeria horri aurre egiteko tresna juridikoak zalantzan jartzen dituzten diskurtsoen eta jarreren aurka ohartaraztea”, gaineratu du Getariako Udalak.\n“Emakumeen aurkako indarkeria bere seme-alaben bidez sistematikoki egikaritzeko modu horren aurrean, bai eta emakumeak kontrolatzeko, hertsatzeko eta kaltetzeko modu guztien aurrean ere”, euskal erakundeek indarkeria horri aurre egiteko erantzukizuna dutela azpimarratu du udalak.


EUSKARAZ BIZIIIII - AITA LARRAMENDI IKASTOLA\nGure ikasleek euskararen hautua egin dezaten nahi dugu, horretarako sortu zen Euskaraz Bizi, eta horretan dihardu: euskararen aldeko jarrerak sistematikoki landuz eta gure ikasleen komunikazio beharrak bete ahal izateko erabilera esparruak zabalduz..\nHelburu hori lortu asmoz, hainbat ekintza egiten dira. Besteak beste, Ikastola barneko gela kidetuen arteko bisitak.\nIkasturte hasiera guztietan gure geletara eta baita gure Ikastolako gaztetxoenen etxeetara “Argitxoren egutegia” iristen da. Egutegi arruntEUSKARAen moduan honek ere badu bere zer egina; zein egunetan bizi garen adierazi, baina horretaz gain baditu beste erabilpen batzuk ere eta horietako bat “gure hizkuntzaz gozatzea” da.


Espainiako Gobernuaren erantzuna Riverari: "Nafarroan bada Konstituzioa defendatzen duen gobernu bat" | Politika | Berria\nNoiz sortua: 2019-09-16 08:30:42\nEspainiako Gobernuaren erantzuna Riverari: "Nafarroan bada Konstituzioa defendatzen duen gobernu bat"\nSanchezen inbestiduran abstenitzearen truke, Nafarroa "berreskuratzea" proposatu die Riverak horri eta Casadori.\nAlbert Rivera, gaur goizean Ciudadanosen zuzendaritzaren bileraren ostean egindako agerraldian. / Rodrigo Jimenez/EFE\nAste honetan erabakiko da Espainiako Gorteeterako hauteskundeak errepikatuko diren, eta azken unean, beste aukerarik ez zegoela zirudienean, mugimendu azkar bat egin du Albert Rivera Ciudadanoseko buruak bozak saihesteko. Pablo Casado PPko buruari Sanchezen inbestiduran abstenitzea proposatu dio, horrek "Espainiarekin eta espainiarrekin" hiru konpromiso hartzen baditu. Horietako lehenean Nafarroa "konstituzionalistentzat berreskuratzea" proposatu die Riverak Casadori eta Sanchezi. Espainiako Gobernuak, ordea, (jardunean da Sanchez presidente orain) azkar erantzun dio eta esan du Nafarroan badela Espainiako Konstituzioa defendatzen duen gobernu bat eta ez dutela EH Bildurekin akordiorik egin; beraz, ez dutela arrazoirik ez abstenitzeko.\nGoizean egin du proposamena Riverak, eta abstentzioaren truke hiru konpromiso hartzeko eskatu dio Riverari. "Sanchezek [Nafarroan] gobernu konstituzionalista bati baietz esaten badio, [Kataluniako] proces-aren sententziak errespetatzen baditu eta zigortuak indultatzen ez baditu eta ekonomiarekin konprometitzen bada", Ciudadanos prest da bere inbestidura ahalbidetzeko. Riverak esan du gaur arratsaldean bilduko dela Casadorekin Kongresuan eta orduan hitz egingo dutela proposamenaz. Espainiako Gobernua, ordea, eguerdian aurreratu zaio eta hiru baldintza horiek gaur egun betetzen direla erantzun dio. Ciudadanos eta PPri abstentzio teknikoa bultza dezatela eskatu die.\nRiverak Nafarroa jarri du Sanchezi eskatu dizkion hiru konpromisoetatik lehenengoan. PSNk, Geroa Bai-k, Ahal Dugu-k eta Ezkerrak duten gobernu akordioa hautsi eta beste mota batekoa ezarri nahi du Ciudadanosek buruak. Lau alderdi horien botoekin eta EH Bilduren abstentzioari esker eskuratu zuen Maria Txibitek presidentetza uztailean, Navarra Sumaren kaltetan. UPNk, PPk eta Ciudadanosek osatutako koalizioa izan zen indar bozkatuena maiatzeko bozetan, baina Riverak gaur proposamena luzatzerakoan ez du argitu zer aukera izango litzatekeen eurentzat zilegi Sanchezen mesedetean abstenitzeko.\nBigarren konpromisoarekin Riverak Sanchez behartu nahi du, indulturik ez emateaz gain, Espainiako Konstituzioaren 155. artikulua ezartzera Katalunian, politikari independentisten kontrako epaiketaren sententzia betetzen ez badute. Azkenik hirugarren konpromisoan zergak ez igotzea nahi du Riverak.\nFelipe Borboikoa Espainiako erregea gaur hasi da Kongresuko talde parlamentarioekin biltzen Sanchez berari berriro edo beste norbaiti inbestidurara aurkeztea eskatzeko. Gaur goizean, hain zuzen, Javier Esparza UPNko burua egon da Borboikoarekin bilduta bilera erronda horretan. Esparzak esan du bat egiten duela Riverarekin proposamen horrekin baina iruditzen zaio Sanchezek "Bildu aukeratu" duela berriro eta ez duela etorkizunik proposamen horrek. Sanchezen inbestidurari, beraz, ezetz bozkatuko duela iragarri dio Borboikoari.\nEspainiako erregeak ez badu aukerarik ikusten inor Espainiako presidente izateko, Kongresua desegin eta bozetara deituko du berriro. Azaroaren 10ean lirateke berriro hauteskundeak. Apirilean PSOEk irabazi zituen, baina ez da gai izan gehiengo bat osatzeko presidente aukeratu dezaten.


"Tourra nola hasi zen ikusita, emaitza pozik egoteko modukoa izan da" - Amurrio - Aiaraldea.eus\n"Tourra nola hasi zen ikusita, emaitza pozik egoteko modukoa izan da"\nAitor Aspuru Saez 2020-09-30 10:51\nAritz Arberas aurtengo Tourrean. / Bahrain Mclaren taldea\nAritz Arberas Bahrain McLaren prestatzaile fisiko amurrioarrak adierazi du Mikel Landaren 4. postua Tourrean pozteko modukoa izan dela, nahiz eta euren helburua podiumean egotea izan.\nAritz Arberas amurrioarra txirrindularitza denboraldian buru-belarri sartuta dago. Orain Ardenetako klasikoan dabil, baina tartea atera du Tourraren aurtengo edizioaren balorazioa egiteko.\nKirolariaren iritziz, helburua bete ez badute ere, pozik egoteko modukoa izan da Bahrain McLaren taldearen partaidetza: "Gure asmoa zen Mikel Landa podiumera igotzea, baina proba nola hasi zen ikusita, 4. postua emaitza ona da".\nIzan ere, lehiaketaren lehenengo astean, liderrak 1:21 minutuko abantaila atera zion Mikel Landari, lasterketan gertatutako haize mozketa baten ondorioz.\nZentzu batean, Arberasek uste du taldearen esperientzia falta izan zela erabakigarria: "Pandemiaren ondorioz, ezin izan dugu elkarrekin lan egin. Talde berria da eta txirrindulari gehienak ez ziren elkar ezagutzen. Lehen egunetan elkarrizketa asko izan genituen, ez baikenuen elkar ondo ulertzen. Komunikazio arazo horiek gainditu genituenean, mailarik onena erakutsi genuen".\nZentzu horretan, amurrioarrak uste du azken astean ardura handiak hartu zituela taldeak, Mikel Landak bultzatuta: "Mikel fisikoki sendo egon da eta taldeak bere gain hartu du zenbait etapen pisua, Col de la Lozen, adibidez. Hurrengo egunean ere saiakera egin genuen ihesaldia egiteko. Gero, kiroltasunez onartu beharra dago beste txirrindulari batzuk hobeto zeudela eta gainditu gaituztela. Hau kirol profesionala da eta horrelakoak gertatzen dira. Dena den, lortu genuen liderrak sufritzea bere postua mantentzeko eta Mikel Landak bere lidergoa ezarri zuen taldean. Berak sustatu zuen erasora jotzea eta %100a eman dugu. Hori poztekoa da".\nCOVID-19ak baldintzatutako denboraldia\nKoronabirusaren eragina handia izaten ari da aurtengo denboraldian, Aritz Arberasen aburuz. Alde batetik, txirrindulariek 3 hilabetez entrenatu behar izan dute etxean eta ez dute aukerarik izan elkarrekin prestatzeko.\nBestetik, kontzentrazioak zein lasterketak bata bestearen atzetik etorri dira. Esaterako, Tourraren ostean, Ardenetako klasikoan dago orain amurrioarra bere taldearekin: "Talde indartsua osatu dugu, Mikel Landa eta Wout Poelsekin, adibidez, eta irabazteak ospe ona ematen du. Ea hankak ados dauden".\nHorrez gain, gero Giroaren txanda izango da eta Pello Bilbao izango dute lider lanetan: "Ikusi nahi dugu nola sentitzen den eginkizun horretan".\nAzkenik, Espainiako Itzulia helduko da urriaren 20an. Arberasen iritziz, erronka handia izango da hori eta oraindik ez daki nola egingo dioten aurre.\nBerez, zaila da aurten ezer planifikatzea amurrioarrarentzat. "Dena den, penintsulako iparraldeko errepideak ondo baino hobeto ezagutzen ditut. Hortaz, komeni zaie ziztu bizian egitea" esan du txantxetan. Hala eta guztiz ere, "lehiakorrak izatea" izango da taldearen xedea.


Hile honetako 13an bukatuko da hurrengo hamarkadetan Urdaibaiko lurzoru urbaezinean indarrean izango den plan berriari aurkezteko alegazio epea. Aipatutako eremuan, egin eta egin ezin diren jarduerak, argi eta garbi ezarrita geratuko dira.\nAurreneko plana sustatu eta garatu zuten haiekin egin dugun moduan, oraingoan ere, beste behin, pentsatzaile horien izena irainduta izango delakoan nago. Eskualdean geratzen zen industria urria mantentzeko oztopoak jarri dituztela; askok eta askok toki bukoliko honetan eraikin familiar bat altxatzeko zuten ilusioa bertan bera bota dela; mundu berde eta turismoan inbertitutako denbora eta baliabideek eskualdeko biztanleengan eragin zuzenik izan ez dutela; eta horrelako beste asko entzun ziren eta entzungo dira.\nUrdaibaiko planak enpresariek gurean hasten jarraitzeko zuten eta orain ezartzeko izan ahal duten nahia mugatzen ote du?\nHalere, arau honen alde positiboak goraipatzeko eta komentatutako negatiboen gainean zenbait galdera luzatzeko prest dagoenik ere badago. Ni neu horien artean.\nPlana, lehen, orain eta bihar, gutxi batzuen burutapen eta nahi partikularren aurrean, lurraldearen erabilera eta kudeaketa jasangarri zein iraunkor bat bermatzeko jaio zen eta bizi da, jabetza pribatu guztien gainetik lurra denon ondarea delako.\nLana, lehen, orain eta bihar ekintzaile izatetik enpresari bilakatzera pasatzen direnei zor zaie. Eta Euskal Herrian nabarmentzen den industria motaren kasuan, logistika plan egoki eta iraunkor bat izateak enpresari hauen erabakiengan pisu handia du. Urdaibaiko planak enpresariek gurean hasten jarraitzeko zuten eta orain ezartzeko izan ahal duten nahia mugatzen ote du? Esandakoari erreparatu beharrean, herriarekin bat erakunde publikoetatik bultzatu behar den garraiobide plangintza jasangarri bezain egoki baten bitartez eskualdeak duen isolamenduaren hobekuntzan ez ahal dago gakoa?\nUrdaibaiko Biosfera Erreserbaren Erabilera eta Kudeaketa Zuzentzeko Planak gure eta gure ondorengoek jasoko duten herentziaren alde gure kontran baino askoz gehiago egin eta egingo duela defendatzeko ideia tinkoa daukat\nGure bizitza, lehen, orain eta bihar bisitari guztiak txundituta uzten dituen eremu liluragarri honetan ematen jarraitzeko asmo argia dugu. Halere, lana eta aisialdirako denbora toki berean ematea, askorentzat, egungo ekonomia plangintzarekin –non zerbitzuen kontzentrazioa eta ez lokalizazioa gailentzen den– fikzioa da. Teknologia berrien garapenak; telelana zein coworking-a bezalako lanen hedapenak; edo eragile publikoetatik ekonomia eta produktu jasangarrien garapenean, eta ez logistikan, oinarritutako enpresak gure eskualdean hasi, bizi eta hedatzeko apustua egitera bultzatzea izan daitezke kontziliazio mailaren egoera hobera eraman dezaketen neurri aurrerakoiak.\nBeraz, laburbildutako hiru puntu hauekin soilik, Urdaibaiko Biosfera Erreserbaren Erabilera eta Kudeaketa Zuzentzeko Planak gure eta gure ondorengoek jasoko duten herentziaren alde gure kontran baino askoz gehiago egin eta egingo duela defendatzeko ideia tinkoa daukat.\nAre gehiago, hiri lurzoruan egiten diren zenbait jardueretan ere eskua sartu beharko luketela proposatuko nuke. Baratze ludikoen diseinu eta plangintza bateratuan, bizikleta, autobus elektriko eta beste garraiobide jasangarrientzako udal kudeaketa amankomun baten ezarpenean, eta duda barik, eskualdeko zenbait herrietako hiri lurzoruan fuste, gustu eta batez ere komunitate ideia gabe altxatu diren txalet ugarien itxura penagarria behingoz gelditzearren, gutxieneko udal hirigintza-arau homogeneo batzuen agindu arrazoitu batzuen garapenean. Guzti honetan, asko lagunduko luke landa eremuaren defentsan lan eskerga egiten duten pentsatzaile hauen irizpidea zein den jakitea.\niritzia Legedia Lurralde Antolaketa Sozioekonomia urdaibaiko erreserba


Gaztea izatea, bakarrik bizitzea eta ondo jatea | Consumer\nGaztea izatea, bakarrik bizitzea eta ondo jatea\nBizitza dago "amaren taperra" baino, etxeko erabakiak hartzea aukera paregabea baita elikadura berrikusteko, zuzentzeko eta hobetzeko\nFamilia baten ohiko dieta gurasoen ardura da. Horietan, betebeharra eta erosketa egiteko, errezetak aukeratzeko eta familiako elikadura-ohiturak osatzeko ahalmena dute. Horrela, kide guztien gustuak eta beharrak asetzen dira. Baina norberak hartu behar duenean, zer jan, orduan eta hitz handiagoak izaten hasiko da. Espainian, gazteen% 50 baino gutxiago emantzipatzen dira 27 urte bete aurretik, baina, berandu bada ere, gehienek egiten dute. Erosketak egitera joan beharra dago, jakitokia aukeratu, eguneroko menuak, oinarrizko elikagaiak, egosteko moduak, eta, horrekin batera, erronka bat eta ohitura osasungarri berriak hartzeko erronka eta aukera. Hurrengo artikuluak dieta pertsonala nola antolatu eta ohiko akatsak eta asmatzeak nola antolatu azaltzen du.\nIrudia: dima_si delnikov\nDieta nola antolatu\nAmaren fianbrera, makarroiak txorizoarekin eta izoztuak baino gehiago dago. Baina, zalantzarik gabe, aurkitu egin behar da. Ez da bakarrik agertzen eta ez da biderik errazena. Elikadura serioski hartu behar da. Erosketak garaiz antolatuz hasten da dena, dirua aurrezten du, janaria alferrik galtzea eragozten du eta jakitoki osasungarria baldintzatzen du. Heldutasunerako bidea da, denbora behar du, baina lehenbailehen lortzen bada, ohitura okerragoak gero zuzendu beharko dira.\nDieta antolatzeko orduan, erosketak garaiz antolatu behar dira, jakitoki osasungarria izateko\nEtxetik kanpo bizi diren unibertsitarioen elikadurari buruzko txostenei erreparatuz gero, argi dago hobetu beharreko tartea oso zabala dela. Gaizki gosaldu, frijitu gehiegi jan eta, batez ere, dieta inprobisatu. Erosotasun-espazio horretatik irten behar da, plan baten arabera elikatzeak duen garrantzia ez zaintzera. Asteko plan bat bete behar da, ariketa fisikoa modu pausatuan sartzen den bezala. Inork ez ditu arauak baldintzatzen, ez gurasoek, ez beste agenteek. Norberak du, dituen ekonomia eta antolaketa aukeren arabera, jarraibideak markatu behar dituena.\nCoachek edo entrenatzaileek -kirolariek nahiz nutrizioek- edo zuzendariekin batera doazenek ziurtatzen dute helburu bat lortzeak lortu nahi duela helburu hori lortzea eta jarraitzea. Gaur egun, tresna asko daude poltsikoen eta gazte-denboren eskura. Aplikazio mugikorrak eta udal-ikastaroak oso baliagarriak dira elikadura eta elikadura osasungarrian heziak izan ez arren, autodidaktan zailtasun handiak izan ditzaketen gazteentzat. Baita, zergatik ez, dietista-nutrizionista batengana jotzea ere, bere ezagutzak eta trebetasunak zabaltzeko.\nElikaduran izaten diren akatsik ohikoenak\nGazteen artean ia saihestezinak dira janari azkarra edo jatetxe merkeen inguruko planak. Hala ere, serio hartu behar da ez dela onena eta osasuntsuena. Erantzuna badago “zenbat hanburgesa jan daitezke astean?” galderari erantzuteko. “baina errealitatea da akatsik ohikoenak 30 baino lehen gazteen artean ohikoenak diren ohiturak direla.\nGatz gehiegi, azukre gehiegi, otordu gehiegi pantaila baten aurrean… Frutak eta barazkiak falta dira, eta oinarrizko hamar elikagaiak errepikatzen dira. Gainera, argaltzeko dietak hasten dira, askotan beharrezkoak ez direnak eta gehienetan gaizki programatuak. Logikoa da elikagaien independentzia-prozesu horretan akatsak metatzea, baina, porrotetan erori gabe, saiatu behar da errepikatzen eta asmatzen saiatu behar da.\nJanariarekin asmatzea erabaki pertsonala da\nHemendik aurrera jaten duena norberak erabakitzen duela jabetzea elikadura osasungarriagoranzko urratsa izan behar da. Jateko eta jateko hartzen den jarrerak bizitza osoan laguntzen digu. Gazte batek uste du edozer jan dezakeela errudun sentitu gabe, gose denean jan egin dezakeela eta beteta dagoenean gelditu egin daitekeela. Normala da, halaber, egunaren arabera kopuru desberdinak jatea eta gustukoen duzuna aukeratzea. Hori ez da negatiboa, elikadurarekiko jarrera positiboa eta normala erakusten baitu, baina ez du baztertzen elikagai osasungarrienak zein diren eta erosketak, jakitokiak eta prestakuntzak osasuna baldintzatuko duten kontzientzia izatetik.\nSukaldean erraz presta daiteke teknika sinpleak erabiliz gero: urarekin – egosia, lurruna, galdarraztatua -, labean, papillote, plantxan eta olio gutxirekin sueztituta. Hori jakinda, ez dago aitzakiarik sapientzia edo suteekiko interesa izateko. Edonork izan dezake gai menu errazak prestatzeko eta errezeta-liburua pastetatik, ogitartekoetatik eta izoztuetatik harantzago zabaltzeko, eta gazteak dira, baina mugatzaileak. Behin eta berriro ematen duen arren, dieta orekatua egin behar da, egunean gutxienez bi errazio berdurekin, bata bazkarian eta bestean afarian; fruta freskoa egunero, eta, astean bitan eta hirutan, fruta giharrak eta, batez ere, arraina. Osasunagatik, komeni da azukrea, gozoak, azukreak, edari azukretsuak, opilak eta pastel industrialak jatea. Eta ez da ahaztu behar kirola gutxienez astean bost orduz egitea.\nDieta janaria prestatu ongi jan\nNutrizio arloko kontsultategia: artikulazioetarako hezur salda, baratxuri beltza eta haziak\nHorrela eragiten du elikagai osasungaitzen publizitateak haurren obesitatean\nEspainiako eta munduko merkatua kontrolatzen duten elikagai-enpresak\nZergatik daude hain gustuko dituzun pateak?


Irekia Eusko Jaurlaritza - Gobierno Vasco :: EHAA xedapena 201801146\nXedapenaren zenbakia: 201800119\nHurrenkenaren zenbakia: 201801146\nBigarrena.– I. eranskinean jasotako oinarri espezifikoak onartzea; horien bidez arautuko da Osakidetza-Euskal osasun zerbitzuko zerbitzu sanitarioetako erakundeetan destinoa daukaten Fakultatibo Mediko eta Teknikoen Lanbide-taldeko Biokimikari Kliniko kategorian (Biokimika klinikoko FE mediko eta teknikoaren lanpostu funtzionala) lotura estatutario finkoa eskuratzeko hautaketa-prozesua.\nOSAKIDETZA-EUSKAL OSASUN ZERBITZUKO ZERBITZU SANITARIOETAKO ERAKUNDEETAN DESTINOA DAUKATEN FAKULTATIBO MEDIKO ETA TEKNIKOEN LANBIDE-TALDEKO BIOKIMIKARI KLINIKO KATEGORIAN (BIOKIMIKA KLINIKOKO F.E. MEDIKO ETA TEKNIKOAREN LANPOSTU FUNTZIONALA) LOTURA ESTATUTARIO FINKOA ESKURATZEKO HAUTAKETA-PROZESUA ARAUTZEN DUTEN OINARRI ESPEZIFIKOAK\n1.1.– Deialdi honetan sartzen dira Osakidetza-Euskal osasun zerbitzuko zerbitzu sanitarioetako erakundeetan destinoa daukaten Fakultatibo Mediko eta Teknikoen Lanbide-taldeko Biokimikari kliniko kategoriako (Biokimika klinikoko F.E.aren lanpostu funtzionala) destinoak, II. eranskinean jasotakoak.\na) Oinarri orokorretako 6.2.c) atalean adierazitakoari jarraiki, Medikuntzan, Farmazian, Biologian, Kimikan, Biokimikan lizentziatua izatea edo titulazio horren baliokidea izatea, eta Biokimika Klinikoaren espezialitatea izatea, eskuratzen den lanpostu funtzionalean aritzeko eskatzen dena, Osakidetza Ente Publikoko lanpostu funtzionalak arautzen dituen uztailaren 19ko 186/2005 Dekretuaren I. eranskinaren arabera.\n– Medikuntzan, Farmazian, Biologian, Kimikan edo Biokimikan lizentziatu tituluaren edo horren baliokidearen eta Biokimika Klinikoko espezialitatearen fotokopia konpultsatua edo notario-lekukotza, Osakidetza Ente Publikoko lanpostu funtzionalak arautzen dituen uztailaren 19ko 186/2005 Dekretuaren I. eranskinaren arabera.\nDESTINOEN ZERRENDA. KATEGORIA: MEDIKUA LANPOSTU FUNTZIONALA: FAK. ESP. BIOKIMIKA KLINIKOKO MEDIKU TEKNIKARIA\nOSAKIDETZA-EUSKAL OSASUN ZERBITZUKO ZERBITZU-ERAKUNDEETAN DESTINOA DAUKATEN FAKULTATIBO MEDIKO ETA TEKNIKOEN LANBIDE TALDEKO BIOKIMIKA KLINIKOKO FE MEDIKO ETA TEKNIKOA KATEGORIAREN MERITUEN BAREMOA\nBIOKIMIKA KLINIKOKO FAK. ESP. MEDIKO-TEKNIKOA\n1.– Antolaketa, kudeaketa eta informazioa.\n1.2.– Kostuen analisia.\n1.3.– Eskaerak kudeatzea.\n1.4.– Analitikaz kanpoko eremuak kudeatzea.\n1.5.– Laborategiko informazio-sistemak.\n1.6.– Informazioa transmititzea.\n1.7.– Informazioaren tratamendu estatistikoa.\n1.8.– Jarduera eta kostuak kontrolatzeko neurriak.\n1.9.– Tresna informatiko eta telematikoak erabiltzea: internet, bilaketa-tresnak, datu-base dokumentalak, etab. Datuak babesteko araudia.\n1.10.– Biosegurtasuna eta hondakinen kudeaketa.\n1.11.– Materiala eta erreaktiboak eskuratzeko estrategiak.\n2.– Kalitatea kudeatzeko sistema.\n2.1.– Kalitate-kudeaketaren metodologia.\n2.2.– Kalitate-sistema ereduak eta araudiak.\n2.3.– Ziurtatu eta egiaztatzea.\n2.4.– Erregistro, neurketa, hautemate, aginte-mahai eta adierazle-sistemak.\n2.5.– Etengabeko hobekuntzaren ebaluazio-sistemak.\n2.6.– Kalitate-kontrol analitikoa: barne- eta kanpo-kalitatea kontrolatzeko programak.\n2.7.– Kalitate-kontrol aurreanalitikoa: aldakortasun biologikoa, laginak lortzea, gordetzea, garraiatzea eta biltzea, zaintza-katea, laginak baztertzeko irizpideak.\n3.– Laborategiko proben erabilera klinikoa.\n3.1.– Eskuratu nahi diren ezaugarri analitikoak ezartzea.\n3.2.– Emaitzak interpretatzea.\n3.3.– Aldakortasun biologikoa eta aldaketaren esanahia.\n3.4.– Gaitasun diskriminatzailea, sentsibilitatea, espezifikotasuna eta etekin diagnostikoaren kurba (ROC).\n3.5.– Emaitzak transferitzea. Metodoen arteko konparaketa.\n3.6.– Interferentziak prozesu analitikoan.\n3.7.– Erreferentzia-balioak eta erabakitzeko mugak.\n3.8.– Balio kritikoak.\n3.9.– Emaitza-txostenaren edukia eta diseinua eta txosten hori igortzea.\n4.1.– Ikerketa-proiektu kliniko-analitikoak.\n4.2.– Etorkizuneko eta atzera begirako proiektuen diseinu esperimentala.\n4.3.– Aldagai kualitatibo eta kuantitatiboen arteko konparaketa.\n5.1.– Teknologien oinarriak eta laborategiko metodoak.\n5.2.– Teknika instrumentalak: espektrometrikoak, immunokimikoak, elektrokimikoak, elektroforetikoak, kromatografikoak eta biologia molekularra.\n5.3.– Automatizazioa, robotizazioa eta analisia pazientearen ondoko analisia (POCT).\n5.4.– Metodo eta ekipamenduak hautatzea eta ebaluatzea.\n6.– Fisiopatologia eta laborategian oreka hidroelektrolitikoa eta odoleko gasak aztertzea.\n7.– Fisiopatologia eta laborategian giltzurrun-funtzioa aztertzea.\n7.1.– Alterazio tubularrak eta glomerularrak.\n7.2.– Gernua aztertzea.\n8.– Fisiopatologia eta laborategian digestio-aparatua aztertzea.\n8.1.– Digestioaren fisiologia eta biokimika.\n8.2.– Urdail-hesteen eta pankrea exokrinoaren alterazioak. Eginkariak aztertzea.\n9.– Fisiopatologia eta laborategian sistema hepatobiliarra aztertzea.\n10.– Fisiopatologia eta laborategian sistema endokrinoa aztertzea:\n10.1.– Sistema hipotalamiko-hipofisiarioa.\n10.2.– Funtzio tiroideo eta paratiroideoa.\n10.3.– Kortex adrenala.\n10.4.– Sistema sinpatiko-adrenala.\n10.5.– Pankrea endokrinoa.\n10.6.– Urdail-hesteetako hormonak.\n10.7.– Emakumezkoen eta gizonezkoen ugaltze-sistemak.\n11.– Ugalketa eta haurdunaldia.\n11.1.– Funtzio fetoplazentarioaren ebaluazioa.\n11.2.– Laborategian haurdunaldiaren eta jaioberriaren baheketaren arriskuak baloratzea.\n11.3.– Laguntza bidezko ugalketaren laborategia: semenaren analisia, semena hobetzeko teknikak, intseminazio artifiziala eta in vitro ernalketa, inplantazioaren aurreko diagnostiko genetikoa.\n11.4.– Jaioberriaren baheketa.\n12.– Fisiopatologia eta laborategian sistema kardiobaskularra aztertzea.\n12.1.– Alterazio kardiakoak.\n12.2.– Tentsio arterialaren erregulazioa.\n12.3.– Sistema baskularraren alterazioak.\n13.– Fisiopatologia eta laborategian arnas-sistema aztertzea.\n13.1.– Biriketako arnasketaren fisiologia.\n13.2.– Arnas-sistemaren alterazioak.\n14.– Hezur eta artikulazioen sistemaren biokimika eta fisiologia. Laborategian aztertzea.\n15.– Sistema neurologiko eta neuromuskularraren fisiopatologia eta biokimika. Laborategian aztertzea.\n16.– Fisiopatologia eta laborategian metabolismo hauek aztertzea: Gluzidoak. Lipidoak. Proteinak eta aminoazidoak. Sortzetiko metabolismo-akatsak.\n17.– Laborategian minbizia aztertzea. Tumore-markatzaileak. Azterketa molekularrak.\n18.– Fisiopatologia eta laborategian sistema immunea aztertzea.\n18.1.– Immunologiaren oinarrizko kontzeptuak.\n18.2.– Laborategia gaixotasun autoimmuneetan.\n18.4.– In vitro diagnostiko alergologikoa.\n18.5.– Organoak transplantatzea.\n19.– Inflamazio- eta sepsi-markatzaileak.\n20.– Sendagai bidezko terapiaren monitorizazioa. Toxikologia. Abusuko drogak.\n21.– Laborategian likido biologikoak aztertzea: aszitikoa, zefalorrakideoa, pleura, sinobiala eta seminala.\n22.– Gaixotasun infekziosoak. Diagnostikoa eta sailkapena.\n23.– Alterazio genetikoak laborategian aztertzea.\n23.1.– Genetika Medikoaren oinarrizko kontzeptuak.\n23.2.– Gaixotasun kromosomikoak. Azterketa egiteko teknikak.\n23.3.– Diagnostiko genetiko-molekularra. Mutazioak identifikatzeko oinarrizko teknikak. Gaixotasun hereditarioen oinarri molekularrak.\n23.4.– Aholku genetikoa.\n24.– Odola. Konposizioa eta funtzioak.\n24.1.– Eritrozitoen biokimika eta fisiopatologia.\n24.2.– Eritrozitoen alterazioak. Anemiak. Poliglobuliak. Hemoglobinopatiak.\n24.3.– Leukozitoen biokimika eta fisiopatologia.\n24.4.– Leukozitoen alterazioak. Nahasmendu neoplasikoak eta ez-neoplasikoak.\n24.5.– Disproteinemiak aztertzea.\n24.6.– Plaketen fisiologia eta biokimika.\n24.7.– Hemostasia eta odolaren koagulazioa.\n24.8.– Hemostasiaren eta koagulazioaren alterazioak.\n1.– Laborategi Klinikoko Espezialitateko Espainiako zenbait elkarteren dokumentu zientifikoak.\n2.– Manual of Clinical Microbiology (1. eta 2. liburukiak; 11. edizioa). Errektore-buruak: James H. Jorgensen eta Michael A. Pfaller. Liburukiaren editoreak: Karen C. Carroll, Marie Louise Landry, Guido Funke, Sandra S. Richter eta David W. Warnock. American Society for Microbiology. Washington D. C.: ASM Press. 2015.\n3.– Nader Rifai, Andrea Rita Horvath eta Carl T Wittwer. Tietz Textbook of Clinical Chemistry and Molecular Diagnostics (6. edizioa). 2017\n4.– Richard A. McPherson MD MSc, Matthew R. Pincus MD PhD Henry's Clinical Diagnosis and Management by Laboratory Methods (23. edizioa).\n5.– JL Vives eta JL Aguilar. Manual de técnicas de laboratorio en hematología (4. edizioa). Bartzelona: Masson. 2014.


“Curtis-ek ikuslea erabat harrapatzen duten argumentuak eraikitzen ditu”.\n“Ekoizpen honek bizitzara esnatzeak eta iraganeko emozioekin topo egiteak sortzen duen asalduran erroturiko zenbait emozio piztea lortzen du”.\n“Bidaia erakargarri eta atsegina”.\n“Gina Kimek energia dosi egokiarekin errodatzen du, barrea eta pathosa, janaria eta dibertsioa nahastuta, eta etekinik handiena aterata Shanghaiko eta Singapurreko lokalizazioei”.\n“Zuzendariak asko eskatu die aktoreei eta haiek gizakiaren izaera lazgarriaren altueran dagoen lanarekin erantzun diote”.\n“Frantziako Kanpo Arazoetako Ministerioko bizitzari buruzko komiki sortaren egokitzapen erritmiko eta dibertigarria”.\n“Thierry Lhermitte aktoreak primeran egin du Dominique de Villepinen rola, bai barrutik, bai forman”.\n“Beti daki objektiboa non ipini, errealitatea begirada zorrotzaz ezin hobeto fokatuz”.\n“Satira politiko dibertigarria eta nahaste-borrasteaz disfrutatzen laguntzen duen aktore-zerrenda egokia”.\n“Donostia Zinemaldian entzundako barreak Tavernier-en lan onaren erakusgarri dira”.\n“Komikiaren eta umorearen mundurako sarraldi harrigarria (…) film anfetaminikoa ekarri digu, lauoinka eginiko kontakizuna, goi-politikaren munduari buruzko karikatura bizia, politikak inozokeria eta ustelkeria usaina duen garai batean”.\n“John Lennonen ‘Strawberry Fields’ abesti enigmatikoan oinarritua, zeina, filma bezalaxe, behin entzunez gero, ahanzteko zaila baiten".\n“Javier Cámarak bere gogoak eta bere pertsonaiarenak historia eta film osoa kutsatzea lortu du, seguruenik bere interpretazio onenetakoa den honekin”.\n“Arte, gozotasun, emozio eta graziarekin kontatuta dago.Bertan aurkituko ditugu estiloa, behatzeko gaitasuna, umore gazi-gozoa, deskribatzeko arintasuna, lirismoa, xamurtasuna eta konplexutasun sentimentala”.\n“Javier Cámarak lan bikaina egin du (…) espontaneoa, barregarria eta distiratsua”.\n“Eskertzekoa da David Trueba zinemagile eta gidoilariak komedia samur eta argitsua ekarri izana Zinemaldira, Sail Ofizial sakona alaitzeko hain beharrezkoa den film horietako bat (…) Entretenimendu zoragarri eta inteligentea”.\n“David Truebak hunkitu egiten du 60ko hamarkadako Espainia baterako bidaiarekin, eta txalo ozena jaso du publikoarekin eginiko goizeko emanaldian".\nOskar L.Belategui, EL CORREO\n“Zoragarria da hasieratik amaieraraino.Rollo ona ematen du tonaka, adimenez erabiltzen du egiazko pasadizo bat, The Beatles taldearekiko mitomaniarekin jolasten du eta primeran atzematen du Espainiako 60ko hamarkada hartako espiritu sineskor eta irrikaz beterikoa”.\n“Javier Cámara bikain batek ezin hobe antzeztu du neurrira egindakoa dirudien rola, eta egiaz, berak baino egin ezingo zukeena”.\n“Film maitagarria eta publiko guztiei gomendatzeko moduko produktua, zinema-aretoetan urteko Espainiako komedia izatera iritsi beharko lukeena; beldurrik gabe bizitzeari eta gizakien zintzotasunari eginiko kantu ederra”.\n“Itzela Javier Cámararen antzezpena”.\n“Txunditu egiten du abesti baten hitzetatik film bat egiteko gaitasunak, eta David Trueba primeran konpondu da ‘Strawberry Fields Forever' abestiarekin kondaira bat sortzeko".\n“Zirrara sortzen du gidoilari, zuzendari eta eleberrigile honen obrak, eta egile-izaera zehatzeneko Trueba bilakatzen du, beti ezbeharraren aurrean ez tolesteko ekintza batean sartuta”.\n“Film bero eta humanoa, basamortu zitalak zuritutako eta haragirik gabe utzitako hezur horiek ere maitasun eta itxaropen izpi bat badutela sinestarazteko gaitasunarekin".\nB.T., EL DIARIO VASCO


Ion Errearen fisikoaren online hitzaldia: Supereroankortasuna, markak hausten! - UPV/EHU\nIon Errearen fisikoaren online hitzaldia: Supereroankortasuna, markak hausten!\nKutxa Fundazioak eta DIPCk elkarlanean antolatutako “Zientziakutxa” hitzaldi zikloak bere jarduera berreskuratuko du maiatzean, ospe handiko zientzialariekin momentuko gai zientifikoen inguruko ezaguera eta kultura partekatzen jarraitzeko.\nHurrengo online hitzaldia:\nIon Errea, fisikaria UPV/EHUn eta CFMn eta DIPCko kidea\nMaiatzaren 29a, 19:00, DIPCko Online Mintegiak\nSupereroaleek korronte elektrikoa inongo galerarik gabe garraia dezakete. Ametsetako materialak dira! Baina zoritxarrez oso tenperatura baxuan soilik mantentzen dute propietate bikain hau. Zientziaren erronka nagusietako bat da giro-tenperaturako supereroaleak lortzea. Azken urteotan ulertu dugu hidrogenoz osaturiko konposatuetan ia giro-tenperaturako supereroankortasuna lortu daitekeela. Baina, egiari zor, oso presio altuetan bakarrik.\n2018az geroztik, Materialen Fisika Zentroan (CFM CSIC-UPV/EHU) Quantum Theory of Materials ikertaldeko burua da, eta 2015etik, irakasle atxikia, Fisika Aplikatua 1 Departamentuan (UPV/EHU) eta DIPCeko ikertzaile elkartua.\nInprimatu Ion Errearen fisikoaren online hitzaldia: Supereroankortasuna, markak hausten!


Donostian kokatutako ikastetxea\n43° 17′ 24″ N, 1° 59′ 47″ W / 43.28988°N,1.99642°W / 43.28988; -1.99642Koordenatuak: 43° 17′ 24″ N, 1° 59′ 47″ W / 43.28988°N,1.99642°W / 43.28988; -1.99642\n1.3 Eraikin baten beharra\n1.4 Eraikin berria\nHirurogeiko hamarkadaren hasieran haurrentzako eskola bakarra zegoen Añorgan eta hura, eskola nazionala zen: erdalduna. Egoera horren aurrean, guraso batzuek ikastola euskaldun bat sortzearen beharra sentitu zuten. 1964ean 15 familia prest zeuden euren 16 haurrekin proiektua martxan jartzeko. 1965eko Irailean eman zitzaion hasiera ikasturteari. Lau-bost urtetako zortzi haur eta hiru-lau urteetako beste zortzi haur. Beraz, hamasei haur, astean zehar, igandea ezik, egunero bi orduz, 3retatik 5 etara joaten ziren ikastolara, (arratsaldez). Osteguna mendira irtenaldiak egiteko eguna izan ohi zen.\nUrteak aurrera, ikasle kopurua handitzen joan zen, eta 1966an beste irakasle baten beharrean, Maritxu Ilarramendi hasi zen bertan lanean.1967an Arantza Agirresarobe izan zen sartu zen irakasle berria. 1967-68. ikasturtean, Espainiatik zetorren lege berria zela eta, tira birak hasi ziren guraso batzordeko partaideen artean. "Ministerio de Educación y Ciencia, Direccion General de Enseñanza"-ren lege berriak agintzen zuenaren arabera "libro de la escolaridad de enseñanza primaria" izan behar zuen haur bakoitzak.\n1968-69 ikasturtean bada, ikasleak bi tokitan banatuak aurkitzen ziren eta hiru andereñoren ardurapean. 1969.ean ikastola txikietan gertatzen ari zena ikusirik, Elizak bere babesa eman zien ikastolei. Añorgako Elizak Sakristiaren gainean duen lokala utzi zion ikastolari eta Aizpurutarren etxean zeudenak elizako gelara pasa ziren. Lege berriak ez zuen Añorgako ikastola deuseztatzea lortu, ez zen "Ama Eskola" bezala gelditu. Baina ordura arte zeraman programa erabat aldatzea lortu zuen. Egunean bi orduren ordez, egun guztiko ordutegia bete beharko zuten handik aurrera.\n1970-71 ikasturtean ikastolak legeztatzea lortu zen.\nHirurogeitamar hamarkadan Añorgako ikastolak zuen haur kopurua abiada bizian gehituz zihoan. Añorga Txiki auzunean egiten ari ziren etxebizitza berriek bazuten horretan zerikusirik. Hazkuntza honek ikastolak berez zuen arazoa handiagotu egin zuen.\n1973. urtearen bukaera aldera Añorgan zegoen eskola arazoari irtenbideren bat bilatzeko asmoz asanblada orokor bat ospatu zen Añorgako zinean. Bertan, irakaskuntza kooperatiba bat sortzea erabaki zen, gerora Amassorrain deituko zitzaiona. Kooperatiba hau, 1973ko Abenduan inskribatu zen erregistro ofizialean.\n1975ko irailean, Parrokiak eliza handitu eta berritu behar zuela adierazi zion ikastolari eta ondorioz, ikastolak erabiltzen zituen bi gelak utzi egin behar zituela.\nAmassorrain irakaskuntza kooperatiba sortu eta gero, kudeaketa bideratzeko junta bat osatu zen eta bere kideen artean ardurak banatu ziren.\nEraikin baten beharraAldatu\nHasiera-hasieratik kezka handiena zentro berri hau sortu ahal izateko lursaila lortzea izan zen. Udaletxera idatzi eta joan-etorri ugari egin ondoren, lortu zen Añorga txikin kokatzen zen lursail bat. Udaletxeak hutsaren truk eta betirako eman zion Amassorrain kooperatibari eremu hura, baldintza bakarra jarriz bere aldetik: lursaila, beti, heziketa zereginetarako izatea.\nAipatu beharra dago Donostiako Udaletxeak horrelako eremu bat erakunde pribatu bati ematen zion lehen aldia zela, ordura arte terreno guzti haiek Heziketa eta Zientzia Ministeritzari ematen baitzitzaizkion. Donostian horrelakorik lortu zuen lehen ikastola izan zen.\nHonekin amaitzen ziren, garai hartan lanean ziharduten guraso batzuen ustez, ikastolak izan zuen unerik larrienak.\nTerrenoaren jabetza lorturik, beste hainbat gestio egin behar izan ziren, hala nola:\n-Arkitekto bati proiektu bat eginaraztea eta proiektu horretan oinarriturik ekonomi azterketa bat egitea.\n-Donostiako Udaletxearengandik terreno horretan eraikitzeko baimena lortzea.\n-Proiektua eta terrenoaren jabegotza eskriturak eskutan, estatuak Ikastetxea "interés social" kontsidera zezan lortzea. Titulu hori izatea ezinbestekoa zen estatuarengandik diru laguntzak hutsean lortzeko eta baita Banko Hipotecario-n kredituak baldintza onetan lortzeko ere.\nIkastetxe berria izango zena bideratuta bazegoen ere, Añorgako Ama ikastolari momentuko irtenbidea eman behar zitzaion. Añorga Txikin lokal bat baina gehiago erabiltzen zituzten dagoeneko baina, elizan erabiltzen ziren gelak utzi egin behar zituztenez, gela gehiagoren beharra zegoen eta arazoari irtenbide bat bilatzea ezin bestekoa zen.\n1980-81 ikasturtean estreinatu zen ikastetxe berria; Haur eskola, eskolaurrea eta O.H.O.ko hiru zikloak bateratu zituen ikastetxea, Amassorrain ikastola, estreinatu zen.\n1982. urtean hasi zen Amassorrain ikastola eskolaurre eta hasiera zikloko haurrekin hizkuntz-errefortzu lanetan.\nUrtez-urte pedagogi zerbitzuak gehitzen joan dira ikastolan. Ikasleen garapenerako hain baliagarri diren liburutegi, laborategi, ikus-entzunezko, berariazko gela, psikomotrizitate,... zerbitzuak osatzen joan dira, azkeneko lorpena informatikako gela izani\n1990ean Ikastolaren 25. urteurrena ospatu zen.\n1992an O.H.O.ko lehen promozioa irten zen.\n1993an publifikazio prozesuan sartu zen Ikastola.\n1996an L.H.ko ikastola bezala geratu zen Ikastola. Irakaskuntza 0tik 12 urte bitartera.\n2006an eraikinaren 25. urteurrena ospatu zen.\n2016an Amassorrain Ikastolaren 50. urteurrena ospatu zen.\nAmassorrain ikastolako bloga[Betiko hautsitako esteka]\nAmassorrain 50 urte dokumentala\nAzken aldaketa 13 otsaila 2021(e)an, 02:21(e)tan\nOrriaren azken aldaketa: 13 otsaila 2021, 02:21.


Esnetik sagardora - Ahotsak.eus\nEsnetik sagardora
Barkaiztegiko bizimodua. Tratuarekin joaten ziren Donostiara. Berdura, esnea eta sagardoa. Lasai bizi zen jendea, baina lan gogorra, eskuz. Ukuilua noiz berritu zuten. Gurelesa sortu zen. Sagardogintza nola indartu zen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-081-004 kodeko bideoa nahi duzula aipatzea: ahotsak@ahotsak.eus\nBarkaiztegiko bizimodua. Tratuarekin joaten ziren Donostiara. Berdura, esnea eta sagardoa. Lasai bizi zen jendea, baina lan gogorra, eskuz. Ukuilua noiz berritu zuten. Gurelesa sortu zen. Sagardogintza nola indartu zen.\nGaia(k): Baserria » Baserriko bizimodua » Baserriko bizimodua , Baserria » Baserriko lanak » Herrira saltzera, erostera , Aisia » Taberna giroa » Sagardotegiak\n-Ordun egunero, Donostia berdurakin juten giñan, nere aurrekuak ere bai. Sagardua, gutxio-gehiyo eiten zan, ukuillua're bazan. "O sea", zan basarri, oso nahasketa asko zittuna: berdura, esnia... E, nola karrozeiya hemen lehen ikusi dittugun /ikusittun/ tresna hoik eitten zan lekun basarritarrak ere etortzen zian horrea. Horrea etortzen zanian, gutxienian ere, o tortilla bat jan o, botilla bat sagardo eanez, eta ordun, gaiñea oaingo aldian lasai bizi zan jendia ordun. Ordun, etorri ta eun bat lasai upel onduan eoteko ez ziyon inportik jendiai, oso lasai eoten zan.\n-Orduan ez zan ordutegirik egongo?\n-"Qué va, qué va". Ez zan...\n-Beste, beste bizitzeko beste itxura bat zan. Lasaiyao, ez gaur bezelako korrikaik ez zeon.\n-Baiña lana erruz ingo zenuten.\n-Bai, izan zan, lan gogorra itten zan asko ordun. Pentsatu gaur makineiyakin ta asko kentzen dezu baiño ordun dena zan esaten dan bezela asto-lana, dena, dena esku-lana. Ta horrek asko lotzen zun, asko lotzen zun. Ordun, beti izan da e, hemengo inguruko jendia're beti sortzen zan.\nEta geo, pues pixkaka-pixkaka ni soldadu jun nintzan garaiyian ere, oain taberna dakagun lekun ukuillua zan. Eta, ordun goguan dakat, Don Ignacio Markuleta eo, betenaiyua Donostikuak, eta harek ukuillua hola ez zeola eukitzeik eta hobia zala atetzia ta ukuillu berri bat eittia ta, gu gaiñian bizi ta. Pues, sanidade aldetikan eta, bueno, pues, ordun egin gendun ukuillu berriya, oain. Ukuillu berriya in zan, e, telebisiyoik ez zaiye jarri ez zeolako, gaiñontzian, bentilaziyuak eta, nik ez dakit, atzeneko maillako ukuillua in zan. Behiyak'e kanpotik ekarri ta, bueno, in zittezken ukuilluik onena in zan. Baiño azken batian eitten ziñun numeruak eta, Donostin saltzen zun garaiyan bazeon defenditzia, e, berdurakin ta esniakin juten ziñan eta bi merkau itten ziñun ta ondo. Baiño geo, Gurelesa sortu zan garaiyian hari entregatzeko, ez zun merezi, ez zun merezi. Ta nola sagardua ein eitten zan, pues ordun pixkat gehixeo heltzen hasi giñan sagardo ittiai. Eta etorri zan sagardua, oso, oso galtzea eittetikan. Edari /erai/ merke bat, katalogatuta zeon edari /erai/ ona zala baiño, gauz merke bat, eta basarritarren edari /erai/ bat. Eta bueno, kosta in da, kosta in da baiño, nik uste pixkaka-pixkaka sagardua bere lekua eramaten saiyatu gea ta, hala, hala in da.


Abluzioak – Gizapedia\nAbluzioak (latinezko ablutio hitzetik, "garbiketa") edo ikuzketak erlijio batzuetan urarekin egiten diren gorputzaren garbiketa errituak dira. Ohikoak dira erljio musulmanean, non egunek otoitzen aurretik garbiketa egin behar den. Kristautasunean ere, bataioa abluziozko erritua dela esan daiteke. Judaismoan eta hinduismoan ere praktikatzen dira.\nBeste hizkuntzetan: ingelesez, ablution; gaztelaniaz, ablución.


Pierre Charritton (edo Xarriton) Zabaltzagari Hazparneko (Lapurdi) Eulateia baserrian jaio zen, 1921eko urriaren 12an. Gurasoak, Pierre Charritton eta Gaxuxa Zabaltzagarai, nekazariak ziren, eta sei seme-alaba eduki zituzten. Pierre Charritton izan zen seietan zaharrena. Gaur egun Baionan bizi da.\nUme-sasoiko ikasketak Hazparnen bertan egin zituen, baina ez omen dauka ez garaiari, ez irakasleei buruzko oroimen onik, salbuespenen bat kenduta. Gazterik erabaki zuen elizgizon izan behar zuela, eta hala jakinarazi zion Iñazio Lazkanotegi urruñar irakasle eta apaizari. Elizan ere gazterik hasi zen beretter-lanak egiten igandeetan.\n1935ean Uztaritzeko seminariora joan zen, eta bertan Hazparneko kolegiokoa ez bezalako giroa aurkitu zuen, askoz ere gogokoago zuena. Besteak beste, urte askoan Charrittonen aholkulari eta bidelagun izaniko Piarres Lafitte abade eta kultur gizona ezagutu zuen bertan. Bost urte igaro zituen hazpandarrak Uztaritzen, eta handik Baionako seminariora aldatu zen ikasle, eta Euskal Herriaren inguruko kezkari eta jakin-minari jarraikiz, sasoi hartan hasi zen irakurtzen Oihenart-en Notitia Utriusque Vasconicae, Jaurgain-en La Vasconie edo Campion-en Euskariana bezalako lanak.\nIkasle izateaz gain, gaztetan hasi zen Piarre Charritton irakaskuntzan: 1942an Miarritzen aritu zen, hogeita bat urte besterik ez zituela, eta handik urtebetera sorterrira itzuli zen irakasle. 1944ko udan, azkenik, Baionako seminariora itzuli zen teologia ikasteko asmoz.\n30eko hamarkadako azken urteak eta 40ko hamarkadako lehenengoak latzak izan ziren Hego nahiz Ipar Euskal Herrian, eta errealitate ilun hori zuzenean ezagutu zuen Charrittonek. Iheslariak, esate baterako, hainbat lekutakoak ezagutu zituen, gehienak ere Espainiako Gerra Zibilaren ondorioz ihes egindakoak eta naziengandik ihesi zebiltzan frantziarrak. 1943an Hazparneko sortetxean bertan Russell Kirby izeneko ingeles gizona eduki zuten gordeta hilabetez. Giro gorabeheratsu horren aurrean, Charrittonen inguruko askok beste herrialde batzuetara (Afrikara soldadu, Alemaniara langile, etab.) joatea erabaki zuen, baina hazpandarrak nahiago izan zuen sorterritik gehiegi ez aldentzea.\nBehin Bigarren Mundu Gerra amaituta, 1946an, Erromara joan zen Teologia ikasteko. Bi ikasturte egin zituen han, baina bertan ez omen zuen aurkitu bere jakin-mina asetzeko moduko ikasketa-plangintzarik. Teologiarekin harremana zeukaten hainbat gai hartu zituzten aztergai, baina ez omen zegoen aukerarik gairik gaiko azterketa sakonik egiteko. Dena dela, urte onuragarriak izan ziren, Vatikanoa bertan edukita, elizaren egitura, funtzionamendua eta jarduerak hurbiletik ezagutzeko ere baliatu baitzituen.\nPierre Charritton 1947an apaiztu zen sorterrian, eta haren ondoren, bost urte lasai igaro zituen Hazparnen eta Maulen irakasle-lanak egiten zituen artean. 1948an euskaltzain urgazle izendatu zuen Euskaltzaindiak, eta 1950eko hamarkadaren hasieran Euskaldun Gazteria erakundeko buru hautatu zuten. 1953an, berriz, Parisa joan zen Filosofia ikasten, eta handik itzultzean Filosofiaren Historia irakasgaia irakatsi zuen Baionako Lavingerie ikastegian. Itzuli aurretik, baina, Parisko Euskal Etxea sortzeko lanetan ere ibili zen hazpandarra.\n1960an, irakaskuntzan eta antolakuntzan hainbat urteko esperientzia zeukala ikusita, Hazparneko ikastetxea bere esku utzi zuten elizako agintariek, eta Langintza Eskola antolatzeko agindua eman zioten. Zinez gogorrak izan ziren 1960 eta 1965 arteko urteak, lan handia egin behar izan baitzuen Charrittonek Langintza Eskola eratzeko. Hainbat laguntzaile izan zituen, baina horietako batzuek, Jose Luis Alvarez Enparantza "Txillardegi"-k eta Kristiana Etxalu-k, esate baterako, polizia atzetik zeukaten euren jarduera politikoak zirela eta. 1965ean, azkenik, bi urteko atsedenaldia hartzea erabaki zuen, eta Parisa itzuli zen, frantziar hiriburuko Notre Dame des Champs-eko ikastegira.\n1967an Saint-Amand-eko erretoretza eskaini zioten, eta baiezkoa eman zuen. 1973ra arte egon zen bertan erretore, eta bertatik jarraitu zituen Euskal Herriko nahiz Europako gorabeherak eta istiluak: 68ko maiatza, Burgosko epaiketa, Baionako katedraleko lehenbiziko gose-greba, eta abar. Horretaz gain, Hego Euskal Herritik Franco diktadorearen sistemak ezarritako errepresiotik alde egindako iheslariei aterpe emateaz ere arduratu zen.\n70eko hamarkadaren hasieran zenbait apaiz euskaltzale bildu ziren, eta Fededunak izeneko taldea sortzekotan egon ziren, baina ikusirik beste elizgizon asko ez zegoela horrekin ados, asmoa bertan behera utzi zuten. Horrek ez zuen ekidin, dena dela, sasoi hartan bestelako ekitaldiak abiaraztea: 1970ean eta 1971n, esate baterako, Baionako Euskal Astearen sustatzaile eta antolatzaileak Pierre Charritton, Jean Haritschelhar eta Manex Goyhenetche izan ziren. Beste alde batetik, 1972an eta 1973an Udako Euskal Unibertsitateko lehenengo jardunaldiak antolatu zituzten Donibane Lohitzuneko Ravel lizeoan, eta jardunaldi horiekin jarri zen martxan, hain zuzen ere, Udako Euskal Unibertsitatea.\nTeologiaren baitan, Teologia Politikoa izeneko ikerketa-esparrua interesatu zitzaion, batik bat, Charrittoni, eta bide horretatik aurkeztu zuen Teologia karrerako doktorego-tesia Frantziako Tolosako Teologia Fakultatean: Le Fondament moral des droits culturels [=Kultur eskubideen oinarri etikoa]. Tesia aurkeztu ondoren Parisen aldi laburra egin zuen, eta handik Montreal-era (Kanada) joan zen, non familia euskaldun batek hartu baitzuen etxean apopilo. Montrealeko Fides argitaletxeak kaleratu zuen hazpandarraren doktorego-tesiaren moldapena, Héritage et Project [=Ondarea eta asmoa] sailean, Le droit des peuples à leur identité [=Identitatea izateko herrien eskubidea] izenburuarekin.\n70eko hamarkadaren erdialdean erabaki sakona hartu zuen Charritonek, bestalde: ordura arteko ibiltoki izaniko eliza utzi, eta Aña Durruty aihertar erizainarekin ezkondu zen 1976an. Franco diktadorea hilik zen ordurako, eta Euskal Herriko giroa zenbait urte aurretik utzitakoa baino hobea izango zelakoan, Baionara itzuli ziren 1977an.\nJada 80ko hamarkadan, 1985ean euskaltzain oso izendatu zuten, eta urte hartan bertan doktoretza eskuratu zuen Euskal Ikasketetan Pierres Broussain-i (Hazparneko auzapez eta kontseilari orokor izaniko euskaltzalea) buruz egindako doktorego-tesiarekin: Piarres Broussain, sa contribution aux études basques [=Piarres Broussain-en ekarpena euskal ikasketetara]. Tesi-zuzendaria Jean Haritschelhar izan zen, Bordeleko Unibertsitatean defendatu zuen lana Charrittonek eta CNRS argitaletxeak jarraian egin zion lana kaleratzeko eskaintza.\nKezka politikoei heldurik, 1988ko ekainaren 5eko eta 12ko hauteskundeetara abertzaleekin aurkeztu zen hazpandarra Pirinio Atlantikoen 5. barrutian. Izan ere, Pierre Charritton izan zen Ipar Euskal Herriko Eusko Alkartasuna alderdiaren sortzailea. 1993ko abenduaren 16an Claude Harlouchet hautetsia hil zenean, haren lekua hartu zuen Charrittonek 1995eko hauteskundeetara arte.\nAzken urteotan, aurreko hamarkadetan eginiko lana dela eta, hainbat sari jaso ditu Charrittonek. 1996an, esate baterako, EIZIEko ohorezko kide izendatu zuten, 1999an Manuel Lekuona Saria eman zion Eusko Ikaskuntzak, eta 2006an euskaltzain emeritu izendatu zuten.


ALBOAN FUNDAZIOAK (aurrerantzean, Alboan), datu pertsonalen babeserako indarrean dagoen legeria (Europako 2016/679 Erregelamendua eta garapeneko gainerako arauak) eta informazio-gizartearen eta merkataritza elektronikoaren zerbitzuei buruzko arauak (uztailaren 11ko 34/2002 Legea) betez, www.alboan.org webgunearen bitartez egiten diren eragiketa guztiei aplikatzekoak diren baldintza orokor hauek jakinarazten ditu.\nALBOANek ohartarazten dizu WEB orri honetako materialen helburua informatzea soilik dela, eta, hortaz, ez direla nahikoak kasu jakin bati buruzko erabakiak edo jarrerak hartzeko. Ez dira, inondik inora, ALBOANek gai zehatz bati buruz emandako aholkularitza edo zerbitzu profesional bat. ALBOANek ez du erantzukizunik izango informazio hori erabiltzearen ondorioz kalte-galerarik eragiten bada.\nBaliteke WEB honetan jasotako estekek hirugarren batzuek kudeatutako beste gune eta WEB orri batzuetara eramatea erabiltzaileak, eta ALBOANek ez izatea kontrolik haien gainean. ALBOANek ez du erantzukizunik izango WEB gune edo orri horien egoeraren edo edukien gainean, eta haietara WEB honetatik sartzeak ez du esan nahi ALBOANek eduki horiek gomendatzen edo onartzen dituenik.\nALBOANek ez ditu erabiltzen spamming teknikak.\n2021eko apirilaren 29an berrikusitako lege-oharra\n2021eko apirilaren 29an berrikusitako cookie-politika.


Italia (berdez), mapan kokatuta.\nItalia Europako hegoaldeko herrialde bat da. Erroma da bertako hiriburua. Estatu errepublikanoa da; hau da, presidentea dauka. Bestalde, Europar Batasuneko kidea da Italia. 2017ko datuen arabera, 60 milioi inguru biztanle ditu. Italiera da hizkuntza ofiziala, baina dialekto asko eta beste hizkuntza batzuk ere hitz egiten dira Italian.\nItaliako lurralde gehiena penintsula bat da, Europako hegoaldetik Mediterraneo itsasoraino hedatzen dena; penintsula horrek, goitik ikusita, bota baten itxura du. Penintsulatik kanpo, Sizilia eta Sardinia ere, Mediterraneoan dauden bi uharte handi, Italiaren parte dira.\nItaliak muga egiten du Frantzia, Suitza, Austria eta Esloveniarekin, eta itsaso Adriatikoarekin ekialdean. Italiako ibairik luzeena, Po ibaia, Adriatikoan itsasoratzen da.\nItalia herrialde oso menditsua da. Iparraldean Alpeak daude, eta Apeninoek penintsula osoa gurutzatzen dute. Italiako mendirik garaiena, Monte Rosa mendia, erdialdeko Alpeetan dago. Italiako hegoaldean, berriz, aktibo dauden sumendi batzuk daude, Vesuvio eta Etna, besteak beste.\nOrokorrean, hegoaldeko klima iparraldekoa baino epelagoa da.\n2 Historia apur bat\n2.2 Mussolini eta II. Mundu Gerra\n2.3 Gerraosteko Italia\n3 Argazki batzuk\nZerbitzuak dira Italiako jarduera ekonomiko nagusia, turismoa, bankuak eta hedabideak barne. Italian ekoizten diren produktu industrial nagusiak honako hauek dira: makineria, automobilak, etxetresna elektrikoak, ehun-gaiak, produktu kimikoak, zeramika eta oinetakoak.\nNekazaritzak pisu txikiagoa du ekonomian. Ekoizten diren produktuen artean, oliba-olioa eta bertako mahatsekin egiten den ardoa daude. Gari-irina erabiltzen da pasta egiteko, Italiako janari garrantzitsuenetarikoa dena.\nOrain dela 2.500 urte baino gehiago, etrusko izenez ezagutzen den herri bat zibilizazio bat sortzen hasi zen Italiaren erdialde-mendebaldean. Geroago, ordea, etruskoak erromatarren menpe gelditu ziren. Erroma Mediterraneo inguruko gizartearen potentzia nagusia bihurtu zen. Gure arokjo 117. urtean, Erromatar Inperioa Britainia Handitik, Afrikako iparralderaino eta gaur egungo Ekialde Hurbileraino hedatu zen.\nGeroago, iparraldetik zetozen herri batzuek Erromatar Inperioa inbaditu zuen; erromatarrek barbaro izenez deitu zieten herri horiei. Inperioa 476. urterako desagertu zen, inbasio horren ondorioz. Geroago, eskualdea hainbat erresuma txikitan banatu zen. Agintari batzuk erresumak kontrolatzen saiatu ziren, baina, hala ere, tokian tokiko agintari garrantzitsuena Aita Santua zen. Aita Santua Erromako Eliza Katolikoaren burua zen eta Erroman zuen egoitza.\nErrenazimentua[aldatu | aldatu iturburu kodea]\nErrenazimentuan, Italiako iparraldeko hiri batzuk estatu txiki baina indartsuak bihurtu ziren. Estatu-hiriak ziren, haietako garrantzitsuenak, Florentzia, Venezia eta Milan.\nEstatu-hiriak merkataritzari esker aberasten ziren neurrian, artea bultzatzen bihurtzen hasi ziren. Gobernatzaileek eta merkatariek arkitektura, pintura, eskultura eta literatura sustatzen zituzten. Garai hori Errenazimentu izenez ezagutzen dugu. Mugimendu honen bidez, Italia mendebaldeko gizartearen erdigune kulturala bihurtu zen XIV. mendetik XVI. mendera arte.\nXV. mendearen bukaeran, Frantziak Italia inbaditu zuen. XIX. mendera arte, Espainiako, Frantziako eta Austriako agintariek Italia kontrolatzen zuten. Baina, XIX. mendean, hiru gizon hasi ziren kanpoko gobernuen aurka borrokatzen hasi ziren: Giuseppe Mazzini, Giuseppe Garibaldi eta Camillo Cavour ziren. Politikari haiek Italiako zati guztiak herrialde bakar batean batu zituzten. Italiako zati handiena Viktor Emanuel II.a erregearen agindupean geratu zen 1861ean. Dena den, Aita Santuak Erroma kontrolatzen zuen oraindik, baina 1870ean Italiako armadak hiria inbaditu zuen eta kontrola hartu zuen. Horrela, Italiaren batasuna lortu zen.\nMussolini eta II. Mundu Gerra[aldatu | aldatu iturburu kodea]\nItaliak Aliatuekin (Errusia, Frantzia eta Britainia Handia) bat egin zuen Lehen Mundu Gerran (1914-1918). Gerraostean, italiar gizartea oso banatuta zegoen politikaren ondorioz. Benito Mussolini izeneko politikaria eta haren alderdi faxista laster boterera iritsi ziren eta diktadurari hasiera eman zioten.\nItaliak Alemania naziarekin bat egin zuen 1936an. 1940an, Mussolinik Alemaniarekin itun bat egin ondoren, Italia Bigarren Mundu Gerran sartu zuen Alemaniaren alde. Aliatuek 1943an Italia inbaditu zutenean, Mussolinik ihes egin zuen. Italiak amore eman zuen eta Aliatuekin bat egin zuen Alemaniaren kontra.\nGerraosteko Italia[aldatu | aldatu iturburu kodea]\nGerraostean, 1946an, Italiako biztanleek errepublikaren alde bozkatu zuten. Alderdi politiko asko sortu ziren eta XX. mendean zehar 50 gobernu-aldaketa baino gehiago egon ziren. Hala ere, ekonomia hazi egin zen eta Italia munduko herrialde aberatsenetariko bat bihurtu zen. Italia Europako Ekonomia Erkidegoaren, 1993an Europar Batasuna izango zenaren kide sortzaileetako bat izan zen.\nItaliako mapa topografikoa\nItaliako hiri garrantzitsuenak


13.700 lagunek baino gehiagok erabiltzen dute jada LABORAL Kutxa Pay, mugikorretik mugikorrera dirua bidali eta jasotzeko - Ba da beste modu bat | Laboral Kutxa Blog\n13.700 lagunek baino gehiagok erabiltzen dute jada LABORAL Kutxa Pay, mugikorretik mugikorrera dirua bidali eta jasotzeko\nErabilerraza, doakoa eta oso probetxugarria. Horrelakoa da LABORAL Kutxa Pay, mugikorretik mugikorrera dirua bidali eta eskatzeko aplikazioa. Urriaren hasieran plazaratu genuen eta sekulako arrakasta lortu du dagoeneko. Ez da harritzekoa, izan ere, asko errazten du opariak edo jarduerak taldean antolatzea, transferentziak egiteko kontu-zenbakiak eskatzen ibili beharrik ez dago eta komisioak saihesten ditu.\n13.700 lagunek baino gehiagok erabiltzen dute\nLABORAL Kutxa Pay, banku-sistema osoaren oniritzia duen Bizum zerbitzuak sustatutako aplikazioa da, eta gaur egun 13.700 erabiltzailetik gora ditu. Espainian 153.800 lagunek erabiltzen dituzte Bizumen oinarritutako aplikazioak, hau da, sistema horretan erregistratuta dauden lagunen % 8,9ek LABORAL Kutxaren aldeko hautua egin dute. Merkatu-kuota horrek gure aurreikuspenak gainditu ditu eta pozarren gaude. Azken finean horretarako gaude, probetxugarri izateko!\nJende gehienak dirua bidaltzeko erabiltzen du\nLABORAL Kutxa Payren bidez, aplikazioa instalatuta duen edonori –bere finantza-erakundea edozein dela– dirua bidal diezaiokegu, eta dirua eskatzeko ere erabil dezakegu, tartean zorren bat badago. Oraingoz, batez ere dirua bidaltzeko erabiltzen da. Urriaren 3tik aurrera, sistema 4.900 aldiz baino gehiagotan erabili da dirua bidaltzeko, eta eskatzeko kasuak, berriz, 1.000tik gora izan dira. Hilabete eskasean, LABORAL Kutxa Payn izena emanda duten erabiltzaileek 220.000 euro baino gehiago bidali dituzte eta beste 39.000 euro inguru eskatu dituzte. Diru hori transferentzia bidez ordaindu izan balitz, komisioak ordaindu beharko zituen, hortaz, LABORAL Kutxa Payrekin gure bezeroek aurrezteko modua ere izan dute.\nDeskarga ezazu LABORAL Kutxa Pay eta has zaitez berehala erabiltzen!\nIkusten duzunez, sistema honekin oso erraza da dirua eskatzea, bidaltzea edo itzultzea. Sistema segurua, erraza eta doakoa da. Has zaitez ba erabiltzen, berandu baino lehen! Behera karga ezazu Google Playtik edo Appleren dendatik, eta aurreztu lanak eta komisioak.\nTags: banka mugikorra bizum Laboral Kutxa Pay LK pay ordainketa mugikorra


Lundi cybernétique : les 5 offres tech à ne pas manquer – TELES RELAY\nHasiera TECH & TELECOM Astelehena zibernetikoa: 5 teknologiak ez du aukerarik galdu behar\nAstelehena zibernetikoa: 5 teknologiak ez du aukerarik galdu behar\nBlack Friday Hilabetearen, Black Friday Week, Black Friday eta Cyber Monday Weekend ondoren, azaroan ofizialki promozioen hilabetea berriro aldatu zen Cyber Monday astelehenean kontrolatutako lurreratzea egiten du. Guretzako aukera benetan merezi duten eskaintza gutxi batzuk gomendatzeko.\nCyber Monday zintzilikario gisa diseinatu zen digital Black Friday-n, Estatu Batuetan askoz zentratuagoa denda fisikoetan. Bizitzaren istorioa aurrera egin ahala, kontsumoa dendatik webgunera aldatu da eta Black Friday gaur egun, gehiago ez bada, gertaera komertzial fisikoa baino digitalagoa da. Frantzian inportatu duten ecommerçants dira. Handik aurrera, zibermondayak badu oraindik zentzurik? Ez da benetan, baina oraindik aukera bat da sarean martxan dauden zenbait eskaintza onari aurre egiteko.\nAste osoan bezala, Numeramak produktu laburren aukeraketa eskaintzen du, baina guztiak gomendagarriak dira. Ez dago tiraderekin amaitzen duten tramankularik, ez bizitza iraunkorra duten produktuak, ez promozio faltsuak.\nAhalmen handia duen barne SSD bat, beti izango da erabilgarria PCaren konfigurazio bat egiteko, edo gordetzekoak backupak egiteko. Gustatzen zaigu.\niPad Pro 11 hazbete - 699 €\nIPad Pro Apple tableten onena da, orokorrean tablet onenak egiten dituena. Beraz, inbertsio bikaina da denborarekin, marka amerikarra bere produktuak jarraitzera ohitu baita. 11 hazbeteko formatua tableta mugikorrerako aproposa da. Handiagoak gogorragoak dira eskuko muskulu bat edo multimedia-erreproduzitzaile bihurtzeko. Azken bertsioa da hau, Face IDarekin.\nSamsung 24 Inch Gamer Makurdura Pantaila - 189 €\nSamsung QLED pantailak ez dira oso garestiak eskaintzen dutenarentzat: Full HD panel kurbatu ederra, 1 ms-en erantzuteko denbora, AMD FreeSync-rekin bateragarritasuna, 144 Hz hoztearen aldekoa ... Azken batean. Pantaila aproposa 1080p-en bideo-joko lehiakorrerako, eta horrek ez du PCaren konfigurazio oso garestia beharko pantailan ahalik eta gehien gozatzeko.\nSosh 50 Go Paketea - 9,99 € hilean\nHau promozioan dagoen Frantzian dagoen pakete onena da. Orange sare bikaina, mugagabeko deiak eta SMSak, 50 GB-ko datuak 4G hilabetean, ibiltaritza Europan ... azken finean, dena da gustora. Hilean 9,99 € -tan, gastatu behar da. Eta promozioa amaitu baino hilabete lehenago abisatu nahi baduzu operadorea berriro aldatzeko, FrAndroid-ek horretarako tresna bat sortu du zehazki.\nOrdenagailu eramangarriaren azalera 3 - 899 €\nOrdenagailu eramangarria Azalera ereduzko akabera duen Microsoft ordenagailu eramangarria da. hau Windows MacBook gerturatu perfekzioa bere hirugarren bertsioan eta horretan lan egitea gustatuko zaizu. Duela gutxi kaleratutako giro paregabea, astelehene ziber honetarako promozioan.\nArtikulu honen esteka batzuk afiliatuta daude: guri esker zoriontasuna aurkitzen baduzu, batzorde txiki bat jasotzen dugu. Artikuluen afiliazio estekek ez dute inolako eraginik Numerama editorialaren eta artikuluen angeluan. Hemen dena azaltzen dugu.\nArtikulu hau lehen aldiz agertu da https://www.numerama.com/tech/576597-lundi-cybernetique-les-5-offres-tech-a-ne-pas-manquer.html#utm_medium=distibuted&utm_source=rss&utm_campaign=576597\nAurreko artikuluan Atletico zaleek abesten dute\nHurrengo artikuluan "Parlamentuko kide izateak ez du gure herriaren bizitza aldatzen"


Aforoa mugatuta irekiko dute astelehenean Sanz Enea kultur etxea - Zarautz - Zarauzkohitza.eus\nAforoa mugatuta irekiko dute astelehenean Sanz Enea kultur etxea\nZarauzko Hitza 2020-05-29 14:23\nBi hilabete eta erdiz itxita egon ondoren, astelehenean zabalduko ditu ateak Sanz Enea kultur etxeak, behin zerbitzuaren segurtasun eta higiene neurriak adostuta eta martxan jarrita. Momentuz, goizeko ordutegian bakarrik zabalduko dute, 09:00etatik 15:00etara, eta maskararen erabilera derrigorrezkoa izango da eraikin barruan. Sarreran gel hidroalkoholikoa egongo da erabiltzaileek sartu aurretik eskuak garbitzeko.\nGainera, aforoa mugatua izango da, eta atezainak kontrolatuko du. Helduen liburutegian hamahiru pertsonek egon ahalko dute gehienez ere une berean; hau da, lau lagun irakurketa tokietan, bost ordenagailuetan (ordubete gehienez) eta beste lau liburu maileguan. Haur liburutegian, aldiz, mailegua egiteko aukera izango da bakarrik. Aforoa hiru lagunetara mugatu dute, eta adin txikikoek heldu batekin joan beharko dute. Horrez gain, maileguan eraman nahi diren liburuak aldez aurretik telefonoz edo emailez eskatzeko aukera egongo da.\nKultura departamendua ere aurrez aurreko arreta egiten hasiko da Sanz Enea kultur etxean. Horretarako, hitzordua eskatu beharko da kultura@zarautz.eus helbidera idatzita edo 943-00 51 20 telefono zenbakira deituta.\nBestalde, ikasgela itxita egongo dela jakinarazi dute, baita eraikineko komunak ere. Edonola ere, garbiketa zerbitzua indartuko egingo dutela nabarmendu dute.\nKultur eraikinak, datorren astetik\nSanz Eneaz gain, herriko beste kultur eraikinek ere ateak zabalduko dituzte datorren astetik aurrera. Ekainaren 5-6ko asteburuan, esaterako, Torre Luzea aretoa irekiko dute Zarauzko Argazkizale Elkartearen erakusketa kolektiboarekin. Erakusketa egunero irekiko da, 18:00etatik 20:00etara, eta afororaren kontrola egingo dute sarreran, higiene neurriak bermatu; maskararen erabilera derrigorrezkoa izango da, baita 2 metroko tartea mantentzea ere. Arte eta Historia Museoa ere ekainaren 5ean irekiko dute..\nBeste kultur eraikin guztiei dagokionez –Villa Munda, Vista Alegre Musika lokalak, Ebro Etxea eta Modelo aretoa–, beraien irekiera aztertzen jarraituko duela dio udalak datozen faseei begira.\nEkitaldi eta kontzertuen daten inguruan, Kultura zinegotzi Irune Urbietak adierazi du udaberrirako kontratatuta zituzten konpainiekin eta artistekin "hartutako konpromisoa mantentzen" dutela. "Koronabirusaren ondorioz dataz aldatu diren ekitaldiak, udazkenera pasa ditugu eta datak aurrerago adieraziko dira”. Era berean, uztailaren 1etik eta 31 bitartean bertan behera geratu diren ekitaldietako sarreren dirua jaso ahal izango dute herritarrek Sanz Enean bertan. Informazio gehiagorako kultura@zarautz.eus helbidera idatzi daiteke edo 943-00 51 20 telefonora deitu.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


"Bulda" eskatzen zuen apaizak hilotza jaso aurretik - Ahotsak.eus\n"Bulda" eskatzen zuen apaizak hilotza jaso aurretik\n"Bulda" eskatzen zuen apaizak hilotza jaso aurretik
Bulda eskatzen zuen apaizak hilotza jasotzean, elizara eraman aurretik. Ordainduta lortzen zen bulda. Ez daki zer gertatuko zen buldarik ez izanez gero.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AKU-001-016 kodeko bideoa nahi duzula aipatzea: ahotsak@ahotsak.eus\nBulda eskatzen zuen apaizak hilotza jasotzean, elizara eraman aurretik. Ordainduta lortzen zen bulda. Ez daki zer gertatuko zen buldarik ez izanez gero.\n-Esango dotsut /esangotsut/, buldie, zuek hori ez dakixue ezebez e! Baie nauk esango dotsut /esangotsut/. Ta buldie egon da nik hogei urte ta gehixaukorarte e? Ta kadabera altzau orduko etzeti, hile, hile altzau orduko etzeti abadiek buldie eskatu. Ze emoten auden buldie pagaute. Pagetan zan ez dakit zeinbet abadieiri, ba orduen sueldurik ez auden aukiko ta ez dakit ba nik zerez… Eta ha, ez dakit ba danok eukin gindun baie, zer pasauko ete zan ha ez bagindun eukin! Buldie eskatuten auen ta ha eskatu, emon ta ala!\n-Zertako zan buldie?\n-Ba ez dakit /eztait/ ba nik! Buldie emoten auden honango papeltxu bet, ta segun famelixe pagetan zan, segun famelixe. Etenditan… aituten dostezu? Segun famelixe. Fameli gitxi daukenari gehixau, ta asko… guri gitxiau kobreuko oskun /kobreukoskun/. Ez dakit ba zer. Eta ha eskatuten auan /eskatutenuan/ ta pageu badogu /badu/ edo ez e? Ezpabere ez dakit /eztait/ ba nik, enterrue ingo auden. Ez zan entzun iñoz ezer e? baia pageu in bihar.\nSarriko emakume baten hil-kutxa eramaten gertatutakoa\nDoluarekin beltzez jantzita\nGarai hartako lutoa\nHiletan gorpua elizatik kanpo zegoen garaiko ohiturak